Legezko oharra | Azkena Rock Festival\nTestu honetan (aurrerantzean, “lege oharra”) https://www.azkenarockfestival.com web orria (aurrerantzean, “web orria”) erabiltzeko baldintzak ezartzen dira.\nWeb orriaren titularra eta kudeatzailea VITORIA MUSIC FESTIVAL 2020, AIE da (helbidea: Ventosa Bidea, 46, 1º D, 48013 PK, Bilbo (Bizkaia); IFZ: V-95.973.400) (aurrerantzean, “titularra”).\nWeb orrira sartzen dena erabiltzailetzat joko da (aurrerantzean, “erabiltzailea”) eta, horrenbestez, lege ohar honetan dauden baldintza guztiak onartu eta bete beharko ditu, web orrira sartzen denean argitaratuta dagoen bertsioan.\nLege ohar hau web maparen baitan dauden orri guztietan aplikatuko da (horiexek dira gainera web orri hau osatzen duten bakarrak), webguneko zerbitzu jakin eta zehatz batzuetan aplika daitezkeen baldintza partikularrei kalterik egin gabe betiere.\nTitularrak erabiltzailearen IP helbidea eskuratu ahalko du, bai eta webguneko nabigazio datuak ere, webgunea iruzur eginez erabili ote den jakin ahal izateko, eta edukia, eskaintza eta erabiltzaile bakoitzaren nabigazioa egokitu ahal izateko, webgunean ibiltzea atseginagoa izan dadin.\nTitularrak beretzat gordetzen du lege ohar hau, osorik edo neurri batean, aldatzeko eskubidea. Aldaketa noiznahi egin dezake, aurretik inolako jakinarazpenik egin gabe, eta argitaratzen den unetik bertatik hasita izango du eragina. Indarreko erabilera baldintzak lege ohar honetan une bakoitzean argitaratuta daudenak izango dira, eta, hortaz, erabiltzailearen ardura izango da haren edukia kontsultatzea, bertsio eguneratua ezagutzeko.\nWeb orri honetara sartzea erabiltzailearen ardura da, eta legea betez egin behar da, lege ohar honen eta une bakoitzean indarrean dagoen legediaren arabera.\nTitularrak ez du bermatzen erabiltzailea web orri honetara sartzen denean zerbitzuak ez duela etenik izango, ez dela akatsik egongo eta ezin duela inolako kalterik jasan, eta, halakorik gertatuko balitz, ez du inolako erantzukizunik hartuko bere gain. Titularrak ez du inolako ardurarik izango web orri honetara sartzeagatik eta bertan nabigatzeagatik sor litezkeen era guztietako galeren edo kalteen aurrean, eta kalte edo galera horien artean egongo dira sistema informatikoei sortutakoak edo birusek eragindakoak, beste batzuen artean. Era berean, ez du inolako ardurarik izango erabiltzailea nabigatzen ari den bitartean gerta litezkeen telekomunikazioen erorketa, eten, gabezia edo akatsen aurrean.\nWebgune hau osorik, hau da, web orria osatzen duten eta/edo haren bidez zabaltzen diren testuak eta haiei lotutako elementu grafikoak (diseinua, iturri kodea, markak, logotipoak, argazkiak, botoiak, kolore konbinazioak eta, oro har, sorkuntza intelektual berritzaile oro), eta baita haien aurkezpena, egitura, antolaketa, konfigurazioa eta muntaia ere, titularrarenak dira esklusiban edo haren lizentzia dute, eta Jabetza Intelektualeko Legeak babesten ditu. Hortaz, ezin dira ustiatu, erreproduzitu, banatu, aldatu, ezagutzea eman, utzi edo aldatu, non eta ez den eskubideen titularraren berariazko baimenarekin.\nWeb orri honetara sartzeak ez die erabiltzaileei inolako pribilegiorik edo titulartasunik ematen jabetza intelektualaren edo industrialaren eskubideen eta/edo bertako edukien gainean.\nWeb orri honetara sartzen diren erabiltzaileek ezin izango dituzte kopiatu, aldatu, banatu, transmititu, erreproduzitu, argitaratu, utzi edo saldu lehen aipatu diren elementuak edo ezin izango dituzte produktu edo zerbitzu berriak sortu lortutako informaziotik abiatuta, non eta ez den titularraren berariazko eta idatzizko baimenarekin.\nErabiltzaileak zeharo debekatuta du web orri honen edukia edo egitura aldatzea.\nTitularrak beretzat gordetzen du web orriaren inguruko jabetza intelektualaren eta industrialaren eskubideak hausten edo urratzen dituztenen kontra dagozkion ekintza judizialak abiatzeko aukera.\nHirugarrenen web orrietarako estekak web orri honetan:\nWeb orrian hirugarrenen web orrietarako estekak (hiperestekak edo linkak) jarri ahalko dira. Baina web orri honetan aipatu estekak jarri arren, horrek ez du esan nahi nolabaiteko harremana dagoenik orri honen titularraren eta orri horien titularren artean, ez eta haietan jasotako edukia onartzen denik ere.\nTitularrak ez du inolako erantzukizunik hartuko bere gain web orri estekatuekin zerikusia duten alderdiengatik. Zehazki, titularrari ezin izango zaio inolako erantzukizunik eskatu honako hauek direla eta (batzuk aipatzearren, baina ez modu eztabaidaezinean): web orri estekatuetako produktu eta zerbitzuen fidagarritasuna eta kalitatea, fitxategiak, informazioa, datuak, sarbidea eta funtzionamendua, web orri horietan dauden estekak, eta/edo, oro har, web orri horietako edozein eduki.\nWeb orri honetarako estekak hirugarrenen web orrietan:\nEdozein erabiltzaile, entitate edo webgunek web orri honetarako esteka jarri nahiko balu, baldintza hauek bete beharko ditu:\nEstekak web orriko orrialde nagusira edo home delakora zuzenduko du erabiltzailea. Ez da onartuko, inolaz ere, deep-link delakorik.\nEstekak erabatekoa eta osoa izan behar du, hau da, erabiltzailea web orriaren URL helbidera zuzendu behar du klik bakarrean eta web orriko orrialde nagusia osorik hartu behar du. Esteka jartzen duen webguneak ezin izango du, inolaz ere, web orria erreproduzitu, webguneko atal bihurtu, bere frame-etako batean jarri edo browser bat sortu web orriko edozein orriren gainean, non eta ez den titularraren berariazko eta idatzizko baimenarekin.\nEsteka jarri den web orrian ezin izango da adierazi inolaz ere titularrak esteka hori jartzeko baimena eman duenik, non eta titularrak ez duen hala adierari berariaz eta idatziz. Bere atarian web orri honetarako esteka jartzen duen pertsonak edo entitateak titularraren eta/edo web orriko marka, izendapen, izen komertzial, errotulu, logotipo, slogan edo bestelako elementu identifikagarririk jarri nahiko balu, titularraren berariazko eta idatzizko baimena beharko du.\nTitularrak ez du baimenik ematen lizunak, iraingarriak, debekatuak, legez kontrakoak eta, oro har, moralaren, ordena publikoaren edo arau sozial orokorren kontrakoak diren materialak, informazioak edo edukiak dituzten webguneetan web orri honetarako estekak jartzeko.\nTitularrak ez du ahalmen, baliabide tekniko eta giza baliabide nahikorik web orri honetarako estekak dituzten webguneetan dagoen informazioa, edukiak, produktuak edo zerbitzuak ezagutzeko, kontrolatzeko eta onartzeko. Titularrak ez du inolako erantzukizunik hartuko bere gain web orri honetarako estekak dauden webguneekin zerikusia duten alderdiengatik. Zehazki, titularrari ezin izango zaio inolako erantzukizunik eskatu honako hauek direla eta (batzuk aipatzearren, baina ez modu eztabaidaezinean): webguneko produktuen eta zerbitzuen fidagarritasuna eta kalitatea, fitxategiak, informazioa, datuak, sarbidea eta funtzionamendua, web orri horietan dauden estekak, eta/edo, oro har, web orri horietako edozein eduki.\nHirugarrenek web orriaren bidez emandako zerbitzuak:\nTitularrak ez du bermatzen hirugarrenek web orri honen bidez ematen dituzten zerbitzuak legezkoak, fidagarriak eta probetxugarriak direnik, ezta titularra publizitate bide hutsa denean ere.\nInformazioa eskuratzeko zerbitzuak ingurune seguru batean gauzatzen dira, emandako datuak babesteko protokoloak erabiliz. Zerbitzari seguruak informazioa zifratuta transmititzen duen konexio bat ezartzen du. Erabiltzaileak ingurune seguru batean dagoela jakin dezake bere arakatzailearen egoera barran giltzarrapo itxi bat agertzen bada.\nWeb orriko atal batzuk erabili eta/edo haren bidez ondasun edo zerbitzu bat kontratatzeko, baliteke erabiltzaileak kontu bat sortu eta/edo erregistratu behar izatea.\nErregistro horretan, erabiltzailearen erantzukizuna izango da egiazko informazioa ematea. Erregistratu izanagatik erabiltzaileak pasahitz bat eskuratuko balu, agintzen du modu arduratsuan erabiliko duela eta ez diola inori jakitera emango.\nErabiltzailearen ardura da pasahitza zaintzea.\nHorrenbestez, erabiltzailearen ardura da jasotzen dituen identifikatzaileak eta/edo pasahitzak behar bezala zaindu eta isilean gordetzea, eta agintzen du ez dizkiela hirugarrenei lagako, ez aldi baterako, ez modu iraunkorrean, eta ez diola beste inori haiek erabiltzen utziko. Erabiltzaileak pasahitza galdu duelako edo modu arduragabean erabili duelako hirugarrenek zerbitzuak legez kontra erabiltzen badituzte, erantzukizuna erabiltzailearena izango da.\nMERKATARITZA KOMUNIKAZIOAK BIDALTZEA\nNewsletter-a jasotzeko erregistratu edo webgunean xede horrekin jarritako edozein lauki markatuz gero, erabiltzaileak berariazko baimena emango dio titularrari posta elektroikoz merkataritza komunikazioak bidaltzeko, titularrak bere ekitaldiekin erlazionatuta edo LAST TOUR taldea osatzen duten enpresek eskaintzen dituzten produktuen edo zerbitzuen inguruan.\nAldez aurretik kontratu bidezko harremana duten erabiltzaileen kasuan, titularrak baimena du erabiltzaileari hasiera batean kontratatu zituenen antzekoak diren produktuei edo zerbitzuei buruzko merkataritza komunikazioak bidaltzeko.\nErabiltzaileak noiznahi uko egin diezaioke edozein motatako komunikazioak jasotzeari. Horretarako, mezu elektronikoa bidali beharko du dpo@lasttour.net helbidera, adieraziz ez duela komunikazio gehiagorik jaso nahi.\nWebgunean 14 urtetik gorako erabiltzaileek bakarrik eman dezakete informazio pertsonala, titularraren datu basean sartzeko. Gurasoen, tutoreen edo legezko arduradunen baimena badute, webguneko formularioetan haien datu pertsonalak sartu ahalko dituzte.\nERABILTZAILEEN PARTE HARTZEA\nErabiltzaileak web orriko atal batzuetan parte hartzeko aukera izan dezake (iruzkinak eginez eta/edo parte hartzeko modu antzekoan edo osagarrian), eta, kasu horretan, edozein erabiltzailek testuak eta/edo bestelako elementuak bidali ahalko ditu xede horrekin ezarritako formularioaren bidez. Dagokion estekan, botoian eta/edo banner-ean klik eginda testu eta/edo elementu horiek bidaltzean, erabiltzaileak agintzen du:\nLegedi aplikagarria errespetatuko duela, bai eta morala eta oro har onartuta dauden ohitura onak, ordena publikoa eta erabilera baldintza orokor hauek ere.\nLegezkoak eta egiazkoak diren iritziak eta iruzkinak bakarrik bidaliko dituela, dagokion gaiari lotuta.\nTitularrari baimena emango diola testuak interneten argitaratzeko (zuzenbidean eskatzen den besteko baimena).\nEz duela bidaliko eduki edo esteka iraingarri, laidogarri, mingarri, arrazista, lizun, mehatxuzko edo baztertzailerik, ez eta merkataritza, sustapen edo publizitate helburua duenik ere.\nEra berean, erabiltzaileek aitortzen dute:\nTitularrak ez duela inolaz ere erantzungo erabiltzaileek adierazitako iritzien aurrean, ez eta haien parte hartzea, esku hartzea edo ekintzak direla eta. Horiek guztiak erabiltzailearen ardura izango dira.\nTitularrak eta haren bazkide, administratzaile nahiz langileek ez daukatela erabiltzaileek egindako iruzkinekin ados egon beharrik.\nTitularrak ez duela bermatzen, inolaz ere, erabiltzaileak bidalitako edukiak argitaratuko direnik.\nTitularrak zenbait eduki eta/edo iruzkin ezabatu ahalko dituela, parte hartzeko arau hauek betetzen ez dituztelako eta/edo legea urratzen dutelako edo urra dezaketelako.\nLEGEDI APLIKAGARRIA ETA JURISDIKZIO ESKUMENDUNA\nLege ohar honek Espainiako legedia beteko du eta haren arabera interpretatuko da. Web orrira sartu edo hura erabiltzeagatik edonolako eztabaidarik badago, auzia Bilboko (Espainia) epaitegien eta auzitegien jurisdikziopean egongo da.


Albisteak – 4 orrialdea – Adabaki\nGure oroitzapenak film kolektiboak Euskal Herriko eta Kataluniako zinemetan jarraitzen du. Hurrengo egunetan honako toki hauetan ikusi ahal izango da: Elorrio, Arriola aretoa: 5ean, 19.00etan Azpeitia, Soreasu: 5ean, 21:00etan Bartzelona, Zumzeig zinema (hirugarren astea): azaroaren 7an eta 9an Tolosa, Leidor: 10ean (19.30) eta 12an (20.30) Ordizia, Herri Antzokia: 28an\n“Jainkoak ez dit barkatzen” (Tentazioa, 2018) dokumentala Euskal Zinemaren galan estreinatu da, Donostiako Zinemaldian. Josu Martinezen azken lanak Lezo Urreiztieta ekintzailearen bizitza kontatzen du, Martin Ugaldek grabatutako kaseteetan oinarrituta. Besteak beste, berak sartu zituen itsasoz Errepublika eta Eusko Gudarostearentzako ehundaka arma 1937an eta, 50eko hamarkadan, Mexikoko presidentearekin negoziaziotan ibili zen Euskal Herria birfundatzeko Atlantikoko irla batean. Adabakiko Mikel Arredondo Bilbao ibili da ekoizpen lanetan eta Hibai Castro Egiak filmatu du.


Euskararen aurkitegia: Nork bere burua hobeki kokatzeko\nPas de collecte d'ordures ménagères le 1er mai\nProjet de révision allégée du PLU d'Espès-Undurein\nDéchèterie la Fapa 64500 Saint-Jean-de-Luz\nBaionako, Angeluko eta Biarritzeko hiriek elkarrekin euskarazko aktibitateen aurkitegi bat argitaratzen dute.\n2019-11-21 (e)an argitaratua\nBaionako, Angeluko eta Biarritzeko hiriek elkarrekin euskarazko aktibitateen aurkitegi bat argitaratzen dute. Publiko zabalari zuzendua da: euskaldunei, euskara ikasleei eta haur elebidunen gurasoei.\n4 atal, 36 orri, 100 eragile\nLehen haurtzaroko harrera lekuak, helduen ikaspena, eskolatzea, aisialdiak, haurren zaintza, baliabideak… Aurkitegia 4 ataletan antolatua da: Euskara ikasi – Euskara erabili – Hedapen Guneak – Zerbitzuak.\nHelburua da harremanetan jartzea euskaraz bizi nahi duen jendea eta euskarazko jarduerak proposatzen dituzten eragileak. Baina elkarte mundua etengabe mugimenduan da, eta zaila da paperezko aurkitegi batean eskaintza guztia islatzea. Horregatik, bertsio osoago bat eskuragarri da sarean: www.mintzalasai.eus.\nGaur egun, euskara errealitate bat da BAB hiri-eremuan ere: 2460 ikasle ama-eskolatik lizeora, 550 heldu euskaltegietan, 15 800 euskal hiztun… Lehen hitzak euskaraz beti eta denekin partekatuz, segur hamarnaka aukera berri atzemanen dituzuela euskaraz bizitzeko, beraz egin jauzia.\nIniziatiba xume hau martxoan abiatu “Osez l’euskara – Etorkizuneko aukera” kanpainaren segida da. Bere helburuak euskararen erabilera emendatzea eta lurraldeko eragileen lana baloratzea dira.\nAurkitegiaren paperezko bertsioa ohiko banaketa-guneetan atzemanen duzue. Etxean jasotzeko, https://labur.eus/argitalpenak inprimakia bete dezakezue. Azkenik, bertsio numerikoa Herriko Etxearen webgunean eskuragarri da.\nDes travaux en Amikuze\nCréation littéraire en euskara, dixième édition !\nTram’bus : que se cache-t-il derrière le nom des stations ?Tram’bus : zer gordetzen da geltokien izenen gibelean?\nL'origine du nom des stations de la ligne 1 du Tram'bus se dévoile grâce à des habillages et une plate-forme numérique.


Elkartea - association Bi'Arte elkartea\nBazen behin… ipuinak, kondairak, mitoak... Bi'Arte elkartea hitzen harira sortu zen.\nZozoa dirudi, badakit, baina... maitasunaren errua da!\nHitzekiko maitasunak berak agindu zigun istorio horiek transmititzea, istorioak eta historia. Esatea, oihukatzea, xuxurlatzea, marmaratzea, kirrinkatzea, aldarrikatzea, murmurikatzea, murduskatzea, txirimizkatzea, toteltzea, zezeltzea... hitz batean, guk haiek eta haiek gu osatzen joaten diren istorio horiek kontatzea.\nHerri eta bere kulturarekiko maitasunak agindu zigun transmititzea ipuin horiek, mito hauek, txoko eta bazter horiek, haratago joatera, sakontzea.\nEta geldiarazten gaituena besteen bidera joatea da... gauzak ikusteko, errateko, egiteko, kontatzeko beste era baten bidera...\nElkarterako Bi'Arte izena aukeratu dugu sormena dagoen lekuan, artea dagoen lekuan, beti beste arte bat hurbil izaten delako, artea non beste arte bat hor ; hobe delako artea partekatzea eta horretarako bi izan behar da gutxienez. Izan ere kulturan «bik» «bat» baino urrunago eramaten gaituelako, bestearen aitzinera. Gainera izen hau denek uler dezaketelako, euskaldunek, frantsesdunek, baita beste «dunek» ere.\nBai, horixe da, egiten duguna maite dugu, plazer handiz egiten dugu, eta plazer hori da, hain zuzen, partekatu nahi duguna.\nBeraz, ikus arte!


Katxonderstan: Atzerri Eguna antolatu dute Euskal Herrian atzerritar sentitzen diren euskaldunek\nAtzerri Eguna antolatu dute Euskal Herrian atzerritar sentitzen diren euskaldunek\nTelebista piztu eta den-dena erdaraz dago: Telecinco, Antena Tres, Televisión Española... Euskaraz bi kate baino ez, eta arabieraz beste bi. Euskaldunak arabiarrak bezain atzerritarrak gara hemen, Euskal Herrian. Lotsagarria da.\n[Maite Berriatua, 29 urte. Oiartzun]\nDenda batera sartu eta den-dena dago erdaraz... Eta euskaraz hitz egiten hasi eta gaizki begiratzen dizute. Hobeto tratatzen dituzte ingelesez mintzo direnak euskaraz mintzo direnak baino. Ingelesak etxean bezala ibiltzen dira, eta gu kanpotarrak bezala\n[Idoia Mendiola, 49 urte. Anoeta]\nIkastetxean, herriko etxean, osasun etxean... Toki guztietan dago Frantziako bandera. Ikurriña bat ikusten dudanerako Frantziako hogeitasei bandera. Eta ikurriña, souvenir denda batean, beste objektu exotiko bat bezala. Horixe gara-eta, exotikoak. Exotikoak gure herrian.\n[Jon Irazusta, 37 urte. Baiona]\nIkastetxeetan, ikasle askok euskara atzerriko hizkuntzak bezala ikasten dute: alemaniera bezala. Eta beste askok ez dute ikasten. Zertarako? Urrutiko hizkuntza bat dela esaten dute. Urrutikoa, atzerrikoa.\n[Jone Berakoetxea, 31 urte. Angelu]\nNork agintzen duen ikusi besterik ez dago. Nork agintzen du? Frantziako Gobernuak! Guk gobernu propiorik ere ez daukagu. Gu gara nigeriarren parekoak. Hemen bizi gara, baina ez daukagu gobernu propiorik. Nigerriarrek behintzat Nigerian badute beren gobernua.\n[Pierre Rekalte, 57 urte. Ez du zehaztu nahi izan nongoa den]\nHorra hor euskaldun batzuek salatutako egoerak. Horra hor atzerritar noiz sentitzen duren Euskal Herritik atera gabe.\nHorregatik, Atzerri Eguna antolatu dute. Hendaian izango da larunbatean. Kartelaren argazkia goian duzue.\nAzalpen gehiago nahi badituzu, hementxe duzu Euskal Irratiko "Hitz eta Putz" saioan eman dudan informazioa:\nAtzerri Egunak, jakina, abestia ere badu:\nAndoni Tolosa "Morauk" begirunez hartu du ekimena:\nOso ados Martin, ezinezkoa da euskalduna izatea eta egunean dozenabat aldiz, gutxienez, atzerritarra ez sentitzea.\n[Andoni Tolosa "Morau", Arrainentzako Himnoak blogean]\nNolanahi ere, argi utzi du "Atzerritarrak" abestiaren beste bertsio hau nahiago duela.\nEgiaz edo gezurraz harago, atzerritarrak daude.\nEgilea: martinkitto3@gmail.com ordua: 10:58\nEtiketak: #atzerrieguna, Andoni TolosA, Arantxa Idieder, Atzerri Eguna, atzerritarrak, Euskal Herria, Euskal Irratiak, Hitz eta Putz, Martin Kitto, Morau


Otsailak 13, torturaren aurkako eguna | Amnistia Ta Askatasuna\nTorturaren aurkako eguneko idazkia eta argazkiak Ig, 2022/02/13 - 20:00 argitaratua\nJoseba Arregi 1981eko otsailaren 13an hil zen Carabanchelgo (Madril, Estatu espainiarra) espetxe-ospitalean, Espainiako poliziak egindako torturen ondorioz. Harrezkero, haren hilketak torturaren aurkako eguna adierazten du. Esan beharra dago ere, Euskal Herrian 10.000 pertsona baino gehiagok jasan dituztela tortura zuzenak azken 60 urtetan.\nKapitalaren diktadurako demokratek diote tortura ez dela existitzen. Beraz, nola deitzen diegu Espainiako Polizia Autonomikoaren ekintzak basatiei? Nola adierazi etxetik botako zaituzten eguna itxaroteak dakarren ezintasuna? Nola kalifikatu inkomunikazioa, babesgabetasuna, ezjakintasuna, agintekeriaren egoera "pandemia" aitzakia hartuta? Nola definitu bihar lan egingo duzun ez jakiteak dakarren larritasuna? Nola azaldu nerabeei etorkizuna beltza datorrela beraientzat, eta nola sentituko dira hori irudikatzean? TORTURA honela agertzen zaigu eta beste era askotan ere. Duela urtebete esan genuen hori.\nEtengabe proiektatzen digute, modu “naturalean”, DENA kapital handiaren eta kapital hori kontserbatzeko eta erreproduzitzeko tresnen mende dagoela (sindikatuak, alderdi politikoak, erakunde-sarea, komunikabide gehienak, eliza, etab.), kapitalaren onerako eta esplotatuen eta zapalduen zoritxarrerako.\nDenboraren joana, argi uzten ari da COVID-19-aren «auzia»-z kapitalak egin duen eta egiten ari den erabilera. Egun batetik bestera agertu zen, eta 2 urte baino gutxiagoan kapitalaren erasoaldian lagundu du modu zentralean. Berdin dio jadanik publikoa izatea PCR probak ez duela balio birusa detektatzeko, hortik ondoriozta daitekeen guztiarekin. Berdin dio “txerto” ospetsu hori txertoa izan ez dadila, eta ez da, hartu dutenek baita ere kutsa daitezkeelako eta kutsatzen baitute. Berdin da publikoa izatea COVID-19 pasaporteak ez duela osasun-helbururik. Berdin da…\nGauzak horrela, biztanleriaren zati handi batek ez du bere osasunari eragiten dion bizi-informaziorik. Segurtasunik eza, nahasmena, larritasuna, beldurra eta izua sortu dute. Duintasun-mailak, irizpide pertsonalak eta zentzu kolektibokoak galtzen ari dira eta baita sinesteko zailak diren mendetasun-mailak hartzen ari gara ere. Horrek guztiak ez al du zerikusirik TORTURArekin?\nArgi dago TORTURAk bere formak aldatzen dituela, errepresioa bere osotasunean aldatzen den bezala. Egoera horren aurrean, kapitalaren ofentsiba ekonomiko, politiko eta errepresiboari aurre egitea beste irtenbiderik ez zaigu geratzen. Borondate hori argi izan ondoren, hurrengo urratsa antolatzea eta borrokatzea da.\nAmnistia osoa. Euskal Estatu Sozialista eraikitzearen alde


Enpresei diru-laguntzak ingurumenean inbertsioak egiteko 2017. Prozedura arrunta. - Ingurumen, Lurralde Plangintza eta Etxebizitza Saila - Eusko Jaurlaritza - Euskadi.eus\n1.- Ingurumena babesteko inbertsioak egiteko enpresei zuzendutako diru-laguntzen deialdi honetarako aurrekontuko diru-zuzkidura, guztira, milioi bat eta laurehun mila (1.400.000) eurokoa izango da, honela banatuta:\n- Zazpiehun eta berrogeita hemeretzi mila (759.000) euro, prozedura arrunt bidez esleitutako proiektuetarako.\n- Seiehun eta berrogeita bat mila (641.000) euro, prozedura erraztu bidez esleitutako proiektuetarako.\n3.- Prozedura erraztuan, zenbatekoa honako hauen arabera zehaztuko da:\nb.1.- Erabiltzen ez diren ibilgailuen tratamendu-zentroetan pieza berrerabilgarriak kudeatzeko sistema informatikoetarako inbertsioak: sei mila (6.000) euro proiektu eta/edo enpresa-elkarte bakoitzeko.\nb.2.- Erabiltzen ez diren ibilgailuen hondakinen kutsadura kentzea hobetzeko gailuak/makinak erosteko inbertsioak (airbagak indargabetzeko sistemak, motelgailuen kutsadura kentzekoak, etab.): bost mila (5.000) euro proiektu eta/edo enpresa-elkarte bakoitzeko.\nb.3.- Eraikuntzako eta eraispeneko hondakinak bereizteko gailuak/makinak erosteko inbertsioak, bereizitako hondakinak balorizatu ahal izateko: gehienez hamar mila (10.000) euro ekipoko, eta hamabost mila (15.000), ekoizpen-zentroko.\nd.1.- Enpresa-elkarteentzat EMAS erregistroa enpresa txiki eta ertainen artean sustatzeko diru-laguntzak: bost mila (5.000) euro proiektu eta/edo enpresa-elkarte bakoitzeko.\nd.2.- EMAS Ingurumenaren Kudeaketako Europako Sistemaren Erregistroan inskribatzeko laguntzak, sei mila (6.000) euro proiektuko eta/edo produkzio-zentro bakoitzeko.\nd.3.- EMAS erregistroaren ebazpena berritzeko laguntzak, bi mila (2.000) euro proiektuko eta/edo produkzio-zentro bakoitzeko.\nd.4.- Ekodiseinuko UNE-EN ISO 14006 Araua, ekoetiketak (I mota edo III mota) edo karbono-aztarna eta ingurumen-aztarna ezartzeko eta ziurtatzeko laguntzak: lau mila (4.000) euro proiektuko eta/edo produkzio-zentro bakoitzeko.\nd.5.- Kutsagarriak izan daitezkeen jarduerak izan dituen lurzoruaren kalitatea aitortzeko laguntzak: hamar mila (10.000) euro proiektuko eta/edo produkzio-zentro bakoitzeko.\n4.- Diruz lagun daitekeen kostua zehazteko, ingurumena babesteko inbertsioak egiteko enpresei ematen zaizkien diru-laguntzak arautzen dituen urriaren 27ko 202/2015 Dekretuaren 6.4 artikuluan ezarritakoaren arabera, Balorazio Epaimahaiak eskatzaileak adierazitako inbertsio garbia doitu ahal izango du, bai entitate eskatzaileak emandako dokumentazioa eta datuak bai merkatuko batezbesteko balioak/prezioak eta eskura daukan gainerako informazioa kontuan hartuta. Erakunde eskatzaileak aurkeztutako inbertsio garbiaren eta egindako inbertsio garbiaren kalkuluaren artean % 50etik gorako aldea baldin badago, erakunde kudeatzaileak erakunde eskatzaileari egindako inbertsio garbiaren kalkuluaren emaitza jakinaraziko dio, baita hori zehazteko kontuan hartutako datuak ere, eta 10 eguneko epea emango dio egokitzat jotzen dituen alegazioak aurkeztu ditzan, hala nahi izanez gero.\nProiektuaren datuen formularioa - Aurkeztutako proiektuaren deskribapen teknikoa egiaztatzeko | Aurkeztutako proiektuaren ezaugarriak egiaztatzea\nEskabideak bitarteko elektronikoen bidez aurkeztu beharko dira.\nDatu ekonomikoak (xls , 410.0 KB)\nProiektuaren datuak (pdf , 344.51 KB)\nOinarrizko gida diruz lagundutako proiektuak gauzatzeko eta justifikatzeko (v8).pdf (pdf , 1.12 MB)


Elektrokimikoen bidezko gainazalen akabera garatzeko laborategia eta instalazio pilotua teknologia. - Basque industry\nProzesu (elektro)kimikoak egiteko laborategi guztiz hornitua: hainbat bolumenetako pila elektrokimikoak (10 l-rainokoak), Hull pilak, potentziostato-galvanostatoak, korronte zuzeneko eta korronte-pultsuen bidezko artezgailuak, murgilketa bidezko estaldura, ihinztadurazko estaldura, eskularru kutxa, bainu termostatikoak, atmosfera kontrolatuko sinterizazio-labeak, ICP, IC, Z potentziala eta KOG, besteak beste).\nInstalazio pilotu erdi-industriala gainazalen akabera (elektro)kimikoak egiteko. Hartan honakoak aurki ditzakegu:\n•\t250 l-rainoko urmaelak zenbait berogailurekin, hozteko kiribila, agitazio mekanikoa, agitazio pneumatikoa, kontraelektrodoak toki desberdinetan jartzeko aukera, maila-zunda, estalkia eta xurgatze-kanpaia.\n•\tKorronte zuzeneko eta pultsu bidezko artezgailuak, tentsio/korronte tarte handia aplikatzeko gai direnak.\n•\tSimulazio elektrokimikoko eta modelatze-softwarea (COMSOL Multiphysics), estalketa galvanikoko prozesuak ulertzen, hobetzen eta kontrolatzen laguntzen duena.\n•\tInstalazio elektrokimiko piloturako monitorizazio- eta kontrol-software bat erostea pentsatu da, instalazioaren konektagarritasuna fabrikazioa gauzatzeko sistema batekin (MES, ingeleseko siglak direla eta) ezartzeko. Horrela, osagaien fabrikazio-instalazio osoa bertatik kudea daiteke.\nHorrez gain, gainazalak karakterizatzeko laborategian, estalduren propietate fisikoak, mekanikoak eta kimikoak azter daitezke (zimurtasuna, morfologia, mikroegitura, termografia, korrosioa, higadura, tribokorrosioa, gogortasuna, hezegarritasuna, distira, kolorea, etab.)\nElektrolitoak kontrolatzeko eta sistemak birgaitzeko ekipamendua +\nElektrolitoak kontrolatzeko eta sistemak birgaitzeko ekipamendua (ICP, ioi-kromatografia, titratoreak, mikroiragazketako ekipamendua, etab.)\nCIDETEC-en daude jada, data desberdinetan erosita\nKorronte zuzeneko eta pultsu bidezko artezgailuak, potentzioztato-galvanostato +\nKorronte zuzeneko eta pultsu bidezko artezgailuak, tentsio/korronte tarte handia aplikatzeko gai direnak. Hainbat potentzioztato-galvanostato\nSimulazio elektrokimikoko eta modelatze-softwarea +\nSimulazio elektrokimikoko eta modelatze-softwarea (COMSOL Multiphysics), estalketa galvanikoko prozesuak ulertzen, hobetzen eta kontrolatzen laguntzen duena.\nUrmael elektrokimiko +\n250 l-rainoko urmaelak bi berogailurekin, hozteko kiribila, agitazio mekanikoko sistema, agitazio pneumatikoko sistema, kontraelektrodoak toki desberdinetan jartzeko aukera, maila-zunda, estalkia eta xurgatze-kapota.\nUrmael elektrokimiko egokitua (e-estaldurako sistema) +\nUrmael elektrokimiko egokitua (e-estaldurako sistema) instalazio pilotuan, goi-tentsioko korronte-iturriak\nAnodizazioa, elektroleunketa eta gainazalen funtzionalizazioa\nEstaldura metalikoak, zeramikoak eta konposatuak garatzea eta aplikatzea prozesu elektrokimikoen bidez\n•\tElektrolitoak garatzea eta optimizatzea anodizazio- eta elektroleunketa-prozesuetarako, beharrezko propietateak kontuan hartuz (babesa, eroankortasuna, hidrofobotasuna...). •\tNahi diren gainazalak lortzea, substratu metaliko leunetan eta 3D itxurakoetan. - Bezero mota: pieza-fabrikatzaileak, produktu-garatzaileak. - Sektoreak: aeroespazioa, automobilgintza, makina-erreminta, energia…\n•\tElektrolitoak garatzea eta optimizatzea estaldura metaliko, zeramiko eta konposatuetarako, beharrezko propietateak kontuan hartuz (babesa, eroankortasuna, hidrofobotasuna...). •\tEstaldura elektroforetikoaren teknika erabiliz aplikatutako estaldura zeramikoak. Estaldura zeramiko funtzionalak estaldura elektroforetikoaren teknikaren bidez, aplikazio biomedikoetarako (hortz-protesiak, ornoarteko segmentuak) edo ingurumenerako, honako hauek barne: fotokatalisia, fotoeraldaketa, mintzak, garbiketa erraza, propietate antibakterianoak eta antimikrobianoak, eta baita estaldura antikorrosiboak ere. •\tEstaldurak substratu leun eta 3D itxurakoetan eskuratzea (metalikoak, plastikoak, zeramikoak). - Bezero mota: pieza-fabrikatzaileak, produktu-garatzaileak. - Sektoreak: aeroespazioa, automobilgintza, makina-erreminta, energia, aplikazio biomedikoak, ingurumena…


apaen ahoskatzea: nola ahoskatu apa Suediera, Tatarera, Malaysiera, Ilocanoera, Old Turkic, Espainiera, Etruscan, Turkiera, Seediqera, Faroeera, Javera, Hungariera, Katalana, Errumaniera, Napoliera, Ingelesa, Islandiera, Tagalog, Indonesieran\nNola ahoskatu apa\napaen ahoskatzea hemen Suediera [sv]\napan ahoskera Ahoskatu duenak: conny (Suedia, Gizonezkoa)\napan ahoskera Ahoskatu duenak: kaminix (Suedia, Gizonezkoa)\napan ahoskera Ahoskatu duenak: PatrikArtist (Suedia, Gizonezkoa)\napan ahoskera Ahoskatu duenak: moustachedviking (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu apa Suedieran\nPartekatu apa-ren ahoskera Suedieran:\napaen ahoskatzea hemen Tatarera [tt]\napan ahoskera Ahoskatu duenak: ra4pbm (Errusia, Gizonezkoa)\napan ahoskera Ahoskatu duenak: Sham2019 (Errusia, Gizonezkoa)\napan ahoskera Ahoskatu duenak: Radioop (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu apa Tatareran\nPartekatu apa-ren ahoskera Tatareran:\napaen ahoskatzea hemen Malaysiera [ms]\napan ahoskera Ahoskatu duenak: kkbernice (Malaysia, Emakumezkoa)\nHobetu dezakezu? Zure ahoskatzea desberdina da? Ahoskatu apa Malaysieran\nPartekatu apa-ren ahoskera Malaysieran:\napaen ahoskatzea hemen Ilocanoera [ilo]\napan ahoskera Ahoskatu duenak: peterahon (Filipinak, Gizonezkoa)\nHobetu dezakezu? Zure ahoskatzea desberdina da? Ahoskatu apa Ilocanoeran\nPartekatu apa-ren ahoskera Ilocanoeran:\napaen ahoskatzea hemen Old Turkic [otk]\nHobetu dezakezu? Zure ahoskatzea desberdina da? Ahoskatu apa Old Turkicn\nPartekatu apa-ren ahoskera Old Turkicn:\napaen ahoskatzea hemen Espainiera [es]\napan ahoskera Ahoskatu duenak: urso170 (Antartika, Gizonezkoa)\nHobetu dezakezu? Zure ahoskatzea desberdina da? Ahoskatu apa Espainieran\nPartekatu apa-ren ahoskera Espainieran:\napaen ahoskatzea hemen Etruscan [ett]\napan ahoskera Ahoskatu duenak: wikaros (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu apa Etruscann\nPartekatu apa-ren ahoskera Etruscann:\napaen ahoskatzea hemen Turkiera [tr]\napan ahoskera Ahoskatu duenak: dilekc (Turkia, Emakumezkoa)\nHobetu dezakezu? Zure ahoskatzea desberdina da? Ahoskatu apa Turkieran\nPartekatu apa-ren ahoskera Turkieran:\napaen ahoskatzea hemen Seediqera [trv]\napan ahoskera Ahoskatu duenak: songyanzhi (Taiwan, Gizonezkoa)\nHobetu dezakezu? Zure ahoskatzea desberdina da? Ahoskatu apa Seediqeran\nPartekatu apa-ren ahoskera Seediqeran:\napaen ahoskatzea hemen Faroeera [fo]\napan ahoskera Ahoskatu duenak: jidansalah (Faroeak, Emakumezkoa)\nHobetu dezakezu? Zure ahoskatzea desberdina da? Ahoskatu apa Faroeeran\nPartekatu apa-ren ahoskera Faroeeran:\napaen ahoskatzea hemen Javera [jv]\napan ahoskera Ahoskatu duenak: Laksito (Indonesia, Gizonezkoa)\nHobetu dezakezu? Zure ahoskatzea desberdina da? Ahoskatu apa Javeran\nPartekatu apa-ren ahoskera Javeran:\napaen ahoskatzea hemen Hungariera [hu]\napan ahoskera Ahoskatu duenak: flocsy (Israel, Gizonezkoa)\napan ahoskera Ahoskatu duenak: lszy (Hungaria, Emakumezkoa)\napan ahoskera Ahoskatu duenak: lacko (Hungaria, Gizonezkoa)\napan ahoskera Ahoskatu duenak: Frankie (Hungaria, Gizonezkoa)\nHobetu dezakezu? Zure ahoskatzea desberdina da? Ahoskatu apa Hungarieran\nPartekatu apa-ren ahoskera Hungarieran:\napaen ahoskatzea hemen Katalana [ca]\napan ahoskera Ahoskatu duenak: poniol (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu apa Katalanan\nPartekatu apa-ren ahoskera Katalanan:\napaen ahoskatzea hemen Errumaniera [ro]\napan ahoskera Ahoskatu duenak: my09 (Espainia, Emakumezkoa)\napan ahoskera Ahoskatu duenak: Pacala (Errumania, Gizonezkoa)\nHobetu dezakezu? Zure ahoskatzea desberdina da? Ahoskatu apa Errumanieran\nPartekatu apa-ren ahoskera Errumanieran:\napaen ahoskatzea hemen Napoliera [nap]\napan ahoskera Ahoskatu duenak: fernymax (Italia, Gizonezkoa)\nHobetu dezakezu? Zure ahoskatzea desberdina da? Ahoskatu apa Napolieran\nPartekatu apa-ren ahoskera Napolieran:\napaen ahoskatzea hemen Ingelesa [en]\napan ahoskera Ahoskatu duenak: SugarOfLead (Estatu Batuak, Emakumezkoa)\nHobetu dezakezu? Zure ahoskatzea desberdina da? Ahoskatu apa Ingelesan\nPartekatu apa-ren ahoskera Ingelesan:\napaen ahoskatzea hemen Islandiera [is]\napan ahoskera Ahoskatu duenak: Petur75 (Islandia, Gizonezkoa)\nHobetu dezakezu? Zure ahoskatzea desberdina da? Ahoskatu apa Islandieran\nPartekatu apa-ren ahoskera Islandieran:\napaen ahoskatzea hemen Tagalog [tl]\napan ahoskera Ahoskatu duenak: jKwadrado (Filipinak, Gizonezkoa)\nHobetu dezakezu? Zure ahoskatzea desberdina da? Ahoskatu apa Tagalogn\nPartekatu apa-ren ahoskera Tagalogn:\napaen ahoskatzea hemen Indonesiera [ind]\napan ahoskera Ahoskatu duenak: rinaldi5 (Indonesia, Gizonezkoa)\nHobetu dezakezu? Zure ahoskatzea desberdina da? Ahoskatu apa Indonesieran\nPartekatu apa-ren ahoskera Indonesieran:\napa oraindik ez dago ahoskatua:\nGrabatu apa apa [co] Ba al dakizu apa ahoskatzen?\nGrabatu apa apa [eu] Ba al dakizu apa ahoskatzen?\nGrabatu apa apa [nn] Ba al dakizu apa ahoskatzen?\nGrabatu apa apa [no] Ba al dakizu apa ahoskatzen?\nGrabatu apa apa [crh] Ba al dakizu apa ahoskatzen?\nAusazko hitza: Ingmar Bergman, fiskmås, bergsklyfta, särbo, Växjö\nEskatu ahoskera berri bat Ahoskatzea hemen: Etruscan Old Turkic Errumaniera Espainiera Euskara Faroeera Hungariera Ilocanoera Indonesiera Ingelesa Islandiera Javera Katalana Korsikera Krimeako tatarera Malaysiera Napoliera Norvegiera Nynorsk Seediqera Suediera Tagalog Tatarera Turkiera


2021eko Kontrataziorako laguntzak onartu dira\nTokiko Gobernu Batzordeak enpresei zuzendutako laguntzen udal programaren deialdiaren oinarriak onartu ditu gaur, Getxon 2021. urtean. enplegua sortzea sustatzeko. Horiek Lanbide Euskal Enplegu Zerbitzuak enplegua sustatzeko tokiko ekintzetarako laguntzen deialdiaren barruan daude.\nGetxoko Udalak 632.966 euroko dirulaguntza jaso du. Dirulaguntza hori bideratuko da, alde batetik, enplegua sustatzeko jardueretara, Lanbiden izena emanda dauden Getxoko 34 langabe kontratatuz (403.417€) (kudeatzen ari dena), eta, bestetik, Getxoko enpresentzako kontrataziorako laguntzetara (229.548 €). Atal horretan 39 dirulaguntza inguru ematea aurreikusten da.\nDeialdia Bizkaiko Aldizkari Ofizialean argitaratu ondoren eskatu ahal izango dira laguntzak.\nEskaerak: Abenduaren 9tik 00:00etara AEBren bitartez


Iban Larrañaga Javier Urrizarekin arituko da Binakako Erremonte Txapelketan - Maxixatzen.eus\nIban Larrañaga Javier Urrizarekin arituko da Binakako Erremonte Txapelketan\nMaxixatzen.eus 2018-11-08 16:00\nIban Larrañaga, behean, ezkerretik bigarrena. (Argazkia: Oriamendi)\nIban Larrañaga (Azkoitia, 1992) 48. Binakako Erremonte Txapelketan arituko da, Javier Urriza Iruñeako aurrelariarekin. Gaur hasiko da txapelketa, eta abenduaren 29an amaituko da Hernaniko Galarreta pilotalekuan. Sei bikote lehiatuko dira aurtengo edizioan, eta bikote guztiek elkarren aurka aritu beharko dute.\nHonako hauek dira sei bikoteak: Urriza eta Larrañaga, Ansa II eta Barrenetxea IV, Uterga eta Azpiroz, Ezkurra II eta Etxeberria III, Matxin III eta Ion eta Juanenea eta Endika. Gaurko partidan Juaneneak eta Endikak Utergaren eta Azpirozen aurka neurtuko dituzte indarrak. Larrañaga azkoitiarra aurrerago sartuko da lehian.\nLehenik ligaxka jokatuko dute, denek denen aurka, eta fase hori abenduaren 8an bukatuko da. Lau bikote onenek jokatuko dituzte finalerdiak —partida bikoitzak izango dira— eta finala abenduaren 29an izango da. Finalerdietan lehen sailkatuak laugarren aurka jokatuko du, eta bigarrenak hirugarrenaren aurka.\nPartida bakoitzean irabazleek lau puntu eskuratuko dituzte eta galtzaileek tantoen aldearen arabera. 36-39 tanto eskuratzen baditu bikote galtzaileak bi puntu batuko ditu, 32-35 artean egiten badituzte, berriz, puntu bat batuko dute; hortik behera ez dute eskuratuko punturik galtzaileek. Berrikuntza bezala, berriz, 26 tantora iristen ez den bikoteak puntu bat azpitik izango du edo aurrez lortutako puntua galduko du.


2012ko Edizioa - BIZKAIKO MEDIKUEN ELKARGOA\nANNA FERRER - VICENTE FERRER FUNDAZIOA\nBizkaiko Medikuen Elkargoak, 2012ko ekainaren 19an, Bizkaiko Medikuen Elkargoaren Osasunarekiko Konpromisoaren 1. Saria eman zuen Elkargoaren egoitzan, eta ekitaldira berrogeita hamar bat lagun bertaratu ziren: elkargokideak, agintariak eta herritarrak. Lehen edizio horretan, saria Anna Ferrerrek jaso zuen, haren senar Vicente Ferrerrekin batera Vicente Ferrer Fundazioa sortzeagatik; Fundazio hori garapenerako gobernuz kanpoko erakunde bat da.\nSaria jaso zuen, hain zuzen, Vicente Ferrerren heriotzaren hirugarren urteurrenean. Vicente Ferrer Anantapurren hil zen, 1969tik emaztearekin batera lanean aritu zen Indiako barrutian.\nFundazioak osasun landa-sare bat sortu du: 6 ospitale eta 17 landa-klinika jarri ditu, eta osasun-arloko hainbat profesional Indiako kolektibo behartsu eta baztertuenetako 2,5 milioi lagunen osasuna zaintzen ari dira; kolektibo horiek dira dalit edo ukiezinena eta tribu eta kasta marjinatuenetako biztanleena, hain zuzen.\nElkargoko presidentea, Cosme Naveda doktorea, Anantapurrera joan zen 2010ean, eta GGKEak Indiako barruti hartan berrogei urte baino gehiagoko lanaren ondoren sortu duten osasun-sarea ezagutu zuen.\nBehartsuenei laguntzeko eta osasun-arreta bermatzeko Fundazioaren konpromisoa eta ahalegina ikusita, Bizkaiko Medikuen Elkargoak erabaki zuen lehen edizioko saria Anna Ferrerri ematea, behartsuenek osasun-arreta medio bizimodu duinagoa izan dezaten hark hartutako konpromisoa aintzateste aldera.\nEkitaldian, Anna Ferrerrek berak jaso zuen Bizkaiko Medikuen Elkargoaren Osasunarekiko Konpromisoaren 1. Saria eta poz handia hartu zuen. Euskal Autonomia Erkidegoan jasotako lehenbiziko saria zuen eta, beraz, are bereziagoa izan zen. Hitzaldian azaldu zuen Anantapurren nola lan egiten duten eta zer erronka dauzkaten.


Euskal Herriaren historia laburra - Iñaki Egaña - 111 Akademia\nIzenburua: Euskal Herriaren historia laburra\nLiburu honen helburua Euskal Herriaren historiaren ikuspegi zabal eta aldi berean guztiz sintetikoa eskaintzea da, modu atsegin eta ulerterrazean eskaini ere. Langintza horretan gogotik saiatu da Iñaki Egaña. Izan ere, egile oparo honek, ikerketan nabarmentzeaz gain, beti erakutsi ditu dibulgaziorako dohain berezi eta joera handia. Denboran barrena proposatzen digun bidaia Historiaurrean hasi eta gaur arte iristen da. Irakurleak geldialdiak egingo ditu Nafarroako Erresuman, Iraultza frantsesean, karlistadetan edota XX. mendeko gerretan; Eneko Aritza, Elkano, Joana Albret, Pierre Lancre, Zumalakarregi, Facundo Perezagua eta beste pertsonaia askorekin egingo dugu topo, eta, halaber, bidera aterako zaizkio historiaren hainbat pasadizo ez oso ezagun, protagonista bitxi eta hipotesi berri bat ere. ‘Euskal Herriaren historia laburra’k bidea erraztuko die gure iragana hobeto ezagutzen hasi nahi dutenei.


Katuaren umea katakumea — Eibar.ORG | Eibarko peoria\nHemen zaude: Hasiera / Blogak / Amatiño / Katuaren umea katakumea\nKatuaren umea katakumea\nAmatiño 2011/06/15 14:00\nEveresterako lehen bi euskal espedizioen inguruan hazi eta hezi zen Juan Vallejo, eta ume-umetatik bizi izan zituen garai hartan Gasteizen pil-pilean zeuden mendi-zaletasuna eta lege zaharreko mendi-epopeia. Katuaren umea katakumea esan ohi da eta, kasu honetan behintzat, aitaren ezpal berekoa. Isila, apala eta adoretsua.\nAlberto Iñurrategi, Mikel Zabalza eta Juan Vallejo euskal mendizaleek amaitu berri dute mutur batetik bestera Groenlandia osoa zeharkatzeko ibilaldia: 2.200 kilometro, 32 egunetan, kometa-narraz. Lau-lau edo ibiltzeak maldan gora igotzeak baino errazago ematen duen arren, hilabete luzean, ia 70 km/eguneko abiadaz, izotzetan, ezin gero oso samurra izan.\nEuskal mendizaletasunaren goi mailak ez du honezkero froga handirik behar, baina honelako egunetan 1970eko hamarkadan loratu zen belaunaldi epikoak merezi du gogoan hartzerik, Juan Vallejo gasteiztarra belaunaldi haren zuzeneko kumea dugunez gero. Ezin behintzat ahaztu Dato kaleko bileretan Juan Ignacio Lorente, Angel Vallejo Rosen (Juan Vallejoren aita), Juan Carlos Fernandez eta Luis M. Sáenz de Olazagoitia gasteiztarrek erdi afariketan hartu zuten Everestera igotzeko estreinako erabakia.\nEverestera igotzea ez zen garai hartan euli-kaka. Kontu izan Lorenteren buruzagitzapeko “Tximist” taldea 1974an Himalaiara abiatu zenean, inoiz historian izandako hogeita hirugarren espedizioa zela, eta orduan gaina hartzea lortu izan balute, gailurrera iritsitako bosgarrena izango zela, alpinismo-tradizio handiko ingelesak, frantsesak, italiarrak edo austriarrak baino lehenago. Baina Felipe Uriartek eta Angel Rosenek 300 metro falta zitzaizkiela itzuli behar izan zuten, eta 8.500 metrotan ezarritako kanpamentuan amaitu ziren lehen itxaropenak.\nBi urte geroago, 1976an, Lorente eta Rosen biak izan ziren Aconcagua puntara heldu ziren lehen euskaldunak eta lau urte geroago berriz, ostera ere, elkar ikusi zuten Everesterako bigarren ekinaldian. Sekulako arrakastaz, gainera, Martin Zabaletak eta Pasang Temba sherpak gailurrean utzi zuten ikurrina lekuko.\nEveresterako lehen bi euskal espedizioen inguruan hazi eta hezi zen Juan Vallejo, eta ume-umetatik bizi izan zituen garai hartan Gasteizen pil-pilean zeuden mendi-zaletasuna eta lege zaharreko mendi-epopeia. Katuaren umea katakumea esan ohi da eta, kasu honetan behintzat, aitaren ezpal berekoa. Isila, apala eta kementsua.\nGoian, Angel Rosen eta Josep Prat. Behean, ezkerretik eskuinera, Oskar Askargorta (nire iloba), Juan Ignacio Lorente eta Juan Vallejo nerabea, Aspe gailurrean (2.645 m), 1991 urtean.


KZL 1. JARDUNALDIA | 1ª JORNADA LED - [EUS] Buruntzaldea Igeriketa- Albisteak\n2011(e)ko azaroakren 29(a), asteartea\nHome Kronikak-Crónicas KZL 1. JARDUNALDIA | 1ª JORNADA LED\nBuruntzaldea IKT asteartea, azaroak 29, 2011 Kronikak-Crónicas,\nPasa den larunbatean, azaroaren 26an, taldeko haurrek ligako lehenengo jardunaldia ospatu zuten.\nIgerilekuak itxura bikaina izan zuen, haur askorekin eta ikuslez beteta.\nOrokorrean balorazio oso positiboa atera genuen txapelketatik, arlo teknikoan oso ondo ibili ziren eta ia gehienek beren markak hobetu zituzten, horien artean marka bikain pare bat izan genituelarik, Nahia Jiek 200 bizkar frogan (3'11''47) eta Ainara Garciak 100 bular frogan (1'32''94) lortutakoak.\nGuztira taldeko 34 haur izan ziren lehian.\nDenak bikain ibili ziren\n2003an jaioek beren lehenengo txapelketa ofiziala zuten hau. Normala den bezela lehen aldiaren nerbioek jota zeuden baina ederki pasa zuten eta igerian bikain egin zuten.\nAdin hontakoek 50 bizkar froga izan zuten. Partehartzaileak Leire eta Ainhoa Martin, Aiora Casado, Anne Izagirre, Nora Qian Villamediana, Maider Lizaso, Nagore Alonso, Jon Millan eta Xabier Hernandez izan ziren. Bederatziek igeri bikain egin zuten eta honetaz gain arautegiaren nondik norakoak ederki barneratzen ari direla erakutsi zuten, adin hontan berebiziko garrantzia duena.\nLeire izan zen nesketan azkarrena, gure sedeko lehengo postua lortuz (54''19) eta klubeko adineko errekor berri bat ezarriz. Mutiletan azkarrena Xabier izan zen (54''55) eta honek ere sedeko lehengo postua eskuratu zuen.\nHauek ere, bikain ibili ziren. Nerea Garciak, Nerea Calvok, Lander Azkaratek, Xabier Etxeberriak, Alex Urbanok, Iker Chavesek, Unai Lizartzak eta Unai Zalduak 50 bizkar froga egin zuten. Irati Arzallusek eta Lander Sorozabalek aldiz estilo berean 100 metro egin zituzten.\nNesketan eta 50 metrotan azkarrena Nerea Garcia izan zen, bi ehuneko gatik bigarren sailkatu zena (55''34). Nereak ere taldeko adineko errekor berri bat ezarri zuen. Distantzia berean baina mutiletan, azkarrena Lander Azkarate izan zen 58''84rekin laugarren sailkatuz. Lander Sorozabal hirugarren izan zen 100 metrotan (1'56''79) eta Irati laugarren 2'04''09rekin.\nFroga indibidualaz gain, txikienek errelebo batekin gozatzeko aukera izan zuten, 6x25 libre errelebo mixtoa. Guk 3 talde atera genituen eta haurrek ederki gozatu zuten froga honekin. Froga hontan gure taldeak bigarren, hirugarren eta zazpigarren izan ziren, baina hortaz haratago hartu zuten gozatua da azpimarratzekoa.\n2001eko neska-mutilak eta 2000ko mutilak\nAdin tarte honek bi froga indibidual burutu zituen: 50 bular eta 200 bizkar. Aurrekoak bezela denak bikain aritu ziren, adin tarte hontan deskalifikazio batzuk jasan bagenituen ere. Nesketan, Nahia Jie Villamediana, Leire Carcedo, Amaia Izagirre, Nora Irazusta eta Eneritz Buiza lehiatu ziren. Mutiletan aldiz Jon Soto, Ibon Etxarri, Beñat Alkorta eta Argoitz Tardio.\n50 bular nesketan, Nahia Jie izan zen azkarrena sedeko lehenengo postua lortuz. Leire bigarren izan zen, Amaia laugarren eta Nora bosgarren. 2000 mutiletan Beñat laugarren izan zen eta 2001ekoetan azkarrena Jon Soto izan zen laugarren postuan. Ibonek bosgarren amaitu zuen.\n200 bizkar frogan Nahia Jie berriro ere lehengo izan zen sekulako markarekin: 3'11''47, bigarrenari 26 segundu atereaz. Nora hirugarren izan zen, Leire laugarren, Amaia bosgarren eta Eneritz hamalaugarren. Mutiletan, Beñat laugarren izan zen eta 2001ekoen artean Ibon laugarren eta Ibon bosgarren.\n2000ko neskak eta 1999ko mutilak\nAinara Garcia eta Maialen Casado 200 bizkar frogan\nAdin tarte honek 100 bular eta 200 bizkar froga izan zituen. Nesketan Ainara Garcia, Janire Berasarte, Maialen Casado eta Ane Solano izan genituen. Mutiletan, Unai Irigoras eta Iñaki Etxebeste.\nNesketan eta 100 bular frogan Ainara Garcia jaun eta jabe izan zen sekulako marka eginez: 1'32''94 !! Marka hau Espainiako Eskolarteko Txapelketarako gutxienekotik 4 segundura dago bakarrik eta urte osoa dugu oraindik aurretik...\nBeste hiru neskak ere bikain aritu ziren froga hontan beren markak nabarmen hobetuz. Janire bigarren izan zen eta Maialen hirugarren, hauek ere oso marka onekin. 200 bizkar frogan ere Ainara Garcia izan zen nesketan azkarrena eta 3'19''98rekin bigarren izan zen. Maialen laugarren izan zen eta Janire bosgarren. Nesketan, igeri egiteko modua nabarmentzekoa izan zen, jada erritmoa eta arlo teknikoak oso ondo menderatzen dituztela ikusi baikenuen.\nBi mutilek partehartze xumeagoa izan zuten emaitzei begira, baina Unai aurten hasi berria dela kontuan izanda eta Iñaki aurreko urtean, oso pozik gaude izan duten garapenarekin. 100 bular frogan Iñaki bederatzigarren izan zen eta Unai hamargarren. 200 bizkar proban postu berberak eskuratu zituzten. Hala ere esan bezala, beraien garapenak beste taldekideek lortutako emaitza bikainak bezainbeste pozten gaituzte.\nAzken bi adin tarteek nahastuta 4x50 libre erreleboak izan zituzten. Mutiletan talde bakarra atera genuen eta bosgarren izan zen amaiera arte gogotsu igeri eginaz. Talde hau Iñaki Etxebestek, Beñat Alkortak, Jon Sotok eta Ibon Etxarrik osatu zuten.\nNeskek, froga hontan ere erakustaldia eman zuten sekulako erreleboa eginez. Nesketan 2 talde atera genituen. Azkarrena Maialenek, Nahia Jiek, Janirek eta Ainarak osatutako izan zen. Lau hauek lehengo postuan sailkatu ziren bigarrenari ia 20 segundu ateraz. Nesken bigarren taldeak laugarren postu bikain bat lortu zuen.\nOrokorrean, arratsalde polita, gure igerilari gateenekin gozatu egin genuen eta beraiek ederki pasa zuten gainera. Gehiago ezin eskatu, gauza bakoitza bere momentuan...\nAUPA EKIPO!! AU!! AU!! AUUUUUU!!!\nArgitaratzailea Buruntzaldea IKT ordua asteartea, azaroak 29, 2011


Barietate berriak haztea 1 Formulako lasterketako auto bat gidatzea bezalakoa da - Potatoes News\nBarietate berriak haztea 1 Formulako lasterketa-auto bat gidatzea bezalakoa da\nin Haziak hazten, Patata barietate berria\nUrtero barietate berriak ibiltzen hasten dira.\nHamarkadetan zehar, Ipar Amerika osoko landare-hazle eta ikertzaileek ordu ugari eman dituzte bazkide potentzialak arretaz parekatzen patata hobea sortzeko asmoz. Begi lazkur eta irmotasunez, epaiketen txostenak aztertzen dituzte eta samurtasunez landatzen dituzte plantulak. Zorte apur batekin, lan horrek guztiak, azken batean, gurutze horietako bat barietate izendatu eta benetako baserrietan eta benetako sukaldeetan erabiltzera eraman dezake.\nUrtero, barietate berri hauetariko batzuei buruzko berriak ibiltzen hasten dira. Bakoitzak promesa pila bat dauka: honek gehiago gordeko du; ubeldurak izateko arrisku gutxiago duela; beste bat ere erresistenteagoa da tizur berantiarrari edo Fusariumari edo psilidoei. Orokorrean, barietate horietako bakoitzak nahi duena egiten du.\nHala ere, arrazoiren batengatik, lan horren guztiaren ondoren eta zehazten ari zirenaren ekoizpen arrakastatsuaren ondoren, barietateen garapenaren munduan oso jende gutxik ikusi du barietateak industrian oso onartuak izan daitezen. Fenomeno hau, beharbada, bi barietate erdoiletan azaltzen da nabarmenena: Burbank eta Norkotah. Denboraren hasiera dirudienetik, bi hauek erabat nagusitu dira bai sektore freskoetan bai erroxizko merkatuan. Azken bi hamarkadetan, dozenaka barietate "hurrengo Burbank" edo "hurrengo Norkotah" gisa aurkeztu dira. Paperean, gehienek badirudi erreklamazio hori babesteko txuleta dutela. Baina inork ez du\nGaldera da, zergatik?\nJeanne Debons zuzendari exekutiboa da Patata Barietateak Kudeatzeko Institutua, ekoizle-erakundeekin eta unibertsitate-programekin lan egiten duena, Pazifikoko Ipar-mendebaldeko patata barietate berriak garatzeko eta sustatzeko. Hau da gauez esna mantentzen duen galdera mota. Barietateen garapenerako benetako grina du, baina industriaren errealitateak ulertzen ditu.\n"Barietate berriak haztea 1 Formulako lasterketa-auto bat gidatzea bezalakoa da”, dio. “Barietate berrienetako asko errendimendu handiko gai dira eta etekin handiagoak lor ditzakete, askotan sarrera gutxiagorekin. Harrapaketa da xehetasunei arreta handia eskatzen dietela. Russet Burbank eta Russet Norkotah bezalako barietateak haztea errazak dira alderatuz, mahastizainek urte askotako esperientzia baitute haiekin».\nMacy familiak ia 50 urte daramatza Oregon erdialdeko hazi-patatak landatzen. Denbora horretan, hainbat aldiz hartu dute PVMI barietate berriak hazteko zeregina.\n"Barietate asko probatu ditugu", dio Mike Macyk, "horietako batzuk industrian sartu nahian. Asko gustatu zaizkigu, baina erraza da erretzea prozesadore batek barietate bat onartzen ez badu. Hazi-ekoizle gisa, arriskua da gure lepoa atera eta zerbait berria ekoiztea. Urteak sartuko zenituzke, industriak iritziz aldatzeko eta poltsa eskuan uzteko».\nRichard Macy-k Debonsen ustearen oihartzunarekin bat egiten du barietate berriak hartzeko zalantzak sarritan saiatuak eta egiazkoak ezagutzeak eragiten duela. "Barkamena dago barietate zahar batentzat", dio. «Ekoizle komertzial batek Burbank edo Norkotah-rekin zerbait gaizki ateratzen badu, hurrengo urtean itzuliko dira. Barietate berri bat ateratzen baduzu, ez dago barkamenik. Esperientzia txarra badute, barietate hori egin ohi da».\nAdos dago Ritchey Toevs, Aberdeen-en (Idaho) prozesu-industriarako komertzialki ustiatzen duena. Eta industriarentzat pentsamolde arriskutsua dela uste du. Bere jaioterrirako bereziki, patatagatik famatua, Toevsek uste du balio izugarria duela barietate berri onenen ekoizpena zentzuz handitzeak.\n"Gure eskualderako aukeratutako barietateak aurkitzea, hemengo industriarako lan egiten dutenak, benetan garrantzitsua da", dio. "Idahok marka indartsu bat sortu du, baina mantendu al genezake beste estatuek ekoitzi dezaketen produktu bera jarriz?" Toevs Burbank eta Norkotah aipatzen ari da, eta, bere esanetan, Idaho desberdintzeko aukera mugatua eskaintzen dute.\n“Norkotahs Coloradon edo Nebraska edo Texasen hazi dezakezu Idahon ahal duzun bezain ondo”, dio, “Benetan zaila da produktua bereiztea produktu bera bada. Jendeak jarraituko al du Idahora etortzen beste leku guztietan hazi daitekeen gauza bera erostera?». "Hor daude eskualde ezberdinetan ondo funtzionatuko luketen barietate berri horiek guztiak", dio Mike Macyk, "baina Burbanks eta Norkotahs asko daude oraindik. Uste dut azkenean industria horietako batzuk gehiago onartuko diren puntu batera iritsiko dela».\nAzken bost urteotan, Toevsek Clearwater Russets hazi du, "hurrengo gauza handia" elkarrizketan nolabaiteko indarra hartu duen barietate bat. Bere baserrian lortu dute, neurri batean, dio, ez baitzen azkarregi murgildu. "Ni bezalako hazle komertzialak erraz ikaratu dezake", dio. «Baina ez duzu atera beharrik zure baserri osoa barietate berri bat landatu. Egin urrats txikietan; oharrak hartu; jarraitu eboluzionatzen eta zuretzako eskala txikian balio duen edozein neurritan hartzen.\n"Hazleek hazleekin eta barietateak garatzen dituzten pertsonekin ere hitz egin behar dute, arazoak ulertzen laguntzeko", jarraitzen du Toevsek. “Hazleek eta garatzaileek ez dute beti ulertzen zer aurrean dugun gure alde. Komunikazioa hobea izan behar du, pertsona horiek benetan konprometituta daudelako; barietate horiek funtzionatzen ikusi nahi dute, eta benetan sinesten dute, normalean arrazoi osoz».\nHori da barietateen garapenaren Grial Santua: lekua irabazteaz gain industrian hedatutako onarpenaren gailurrak konkisten dituena aurkitzea. Ziur aski, hurrengo Burbank ez badago jada nonbait, laster izango da. Clearwater izango al da? Edo beste PVMI barietate bat (Debonsek itxaropen handiak ditu Umatilla, Pomerelle eta La Belle Russet-en)? Noski, inork ezin du ziur esan. Baina etorkizunak argia dirudi.\nZergatik Ez Gu?\nArtikulu hau 2022ko urtarrileko alea Patata hazlea.\nTags: hazten-haziakPatata hazien arazoakpatata hazien sektoreapatataHazi patataren teknologia\nMundu errealak laborantza erabakiak hartzen ditu


Giza garuna handitzearen gako genetikoak - Elhuyar Aldizkaria\nHasiera » Albisteak » Giza garuna handitzearen gako genetikoak\n2015/02/26 317. zenbakia\nSagu-enbrioi baten kortexa. ARHGAP11B giza genea eskuineko hemisferioan bakarrik espresatu da, eta ikus daiteke alde horretan tolesturak agertu direla neokortexean. Arg. Marta Florio and Wieland B. Huttner, Max Planck Institute of Molecular Cell Biology and Genetics\nGizakien garuna gainerako primate eta ugaztunetan baino handiagoa izateko gako izan litezkeen gene bat eta gene-erregulatzaile bat identifikatu dituzte, bi ikerketa desberdinetan. Biek neokortexean eragiten dute.\nKontzientziaz, arrazoitzeaz eta hizkuntzaz arduratzen da neokortexa, besteak beste; eta garunaren zati horren hedatzea da gizakien eta homininioen eboluzioan gertatu zen aldaketa garrantzitsuenetako bat. Bada, aldaketa horretan zerikusia izan dezake gizakiok soilik dugun gene batek, Alemaniako ikertzaile talde batek gaur Science Express-en argitaratu duen lan baten arabera.\nGizakien neokortexean espresatzen diren hainbat generen artetik, saguetan zein ez dauden aztertu dute lehenik. Halako 54 gene aurkitu zituzten, eta horien artetik bat azpimarratu dute: ARHGAP11B. Neandertalek eta denisovarrek ere badute gehe hori. Ikertzaileek diotenez, homininoak txinpantzeen lerrotik bereizi eta gero sortu zen, beste gene baten bikoizketa partzialaz. Geneak neokortexean duen eragina ikusteko, garatzen ari ziren sagu-garunetan espresarazi zuten, eta neokortexeko zelulak ugaritzea, eta ondorioz, neokortexa nabarmen handitzea eragin zuen.\nGizakien HARE5 erregulatzailearekin hazi ziren sagu-enbrioien garunak %12 handiagoak egin ziren. Arg. Silver lab, Duke University\nBestetik, Duke Unibertsitateko (AEB) ikertzaileek gene-erregulatzaile batek giza garunean antzeko eragina duela ikusi dute, Current Biology aldizkarian berriki argitaratu dutenez. Geneen jarduera erregulatzen duten DNA-sekuentzia txikiak dira gene-erregulatzaileak. Garuna garatzen ari denean espresatzen diren erregulatzaileak bilatu zituzten gizakietan eta txinpantzeetan, bi espezieen artean desberdintasun handienak dituztenetan arreta jarriz. Eta ikusi dute HARE5 deitu dioten gene-erregulatzailearen kasuan, gizakien aldaerak neokortexean neurona gehiago sortzea eragiten duela.\nSagu-enbrioiekin egindako esperimentuetan ikusi dute gizakien HARE5 erregulatzailea txinpantzeena baino azkarrago aktibatzen dela garapenean, eta gerora ere aktiboagoa dela. Gizakien erregulatzailearekin hazi ziren sagu-enbrioien garunak %12 handiagoa egin ziren; eta, zehazki, neokortexa handitu zen.


Alkahuete | Iritzia | Berria\nArabieratik dator alkahuete hitza. Al Qawwád-etik. 'Mezularia' esan nahi du. Bi pertsonaren arteko maitasun harremanak erraztea izaten zen alkahueteen lana. Behin harremana hitzarturik, bi ezkonkideak aldareraino hel zitezen ziurtatzea ere alkahuetearen betebeharra izaten zen, beti ez baitziren euren borondatez uztartzen. Fernando de Rojasen Tragicomedia de Calisto y Melibea-n Celestina izeneko emakume batek egiten zuen alkahuetetza, eta orduz geroztik izen horri ere lotu izan zaio jarduera...\nUztapidek-eta, alkahuete deitzen zioten grabagailuari hirurogeiko hamarraldian. Sudurra muzintzen zuten halako trasto bat mahai gainean sumatzean. Urduritasuna sortzen zien. Bazekiten trepeta berri haren erruz lau haizeetara zabalduko zela une eta toki jakin baterako esana. Ez zuten mezularirik nahi. Euren testuak testuinguru jakin batetik ateratzean zeinen hauskor izan zitezkeen bazekiten.\nAsko aldatu dira kontuak. Orain geure buruen alkahuete bihurtu gara, sare sozialak medio. Geure burua geuk daramagu aldareraino. «Hara zeinen ongi nabilen oporretan Greziako irla batean, platerean otarrainxka bat dudala!». Eta zerk pentsarazten digu inori axola zaionik? Baina erakutsi egin behar. Erakusterik ez dagoen zoriona ez da nonbait zorion.


Tapiak uste du txertaketa irtenbidea izango dela ekonomiarentzat\nTapia: "Txertaketa gorabeheratsua izanda ere, ekonomiarentzat irtenbidea izango da"\nEkonomiaren Garapeneko sailburuaren ustez, bestalde, Hidrogenoaren Euskal Korridorea sortzea "aukera oso nabarmena" da. Halaber, "gardentasun gutxi" ikusten du Sanchezek iragarritako inbertsioan.\nTapia, Radio Euskadiko estudioetan. Argazkia: EITB MEDIA\nArantxa Tapia Eusko Jaurlaritzako Ekonomiaren Garapen, Jasangarritasun eta Ingurumen sailburuak uste du oraindik ere "oso tentuz" ibili behar garela pandemiarekin: "Egia da 300etik behera gaudela, baina 100.000 biztanleko 60ko langatik oso urrun gaude oraindik. Oraindik ere ospitaleetako ZIUak nahiko beteta daude. Horregatik oso tentuz eta oso poliki egin behar dugu egin beharreko hori".\nDena dela, baikor azaldu da Radio Euskadi egin dioten elkarrizketan, eta txertaketa "ekonomiarentzat irtenbidea" izango dela iragarri du. "Txertaketa oso gorabeheratsua izaten ari da, baina konponbidea izango da. Alemania, esaterako, bere ekonomia haziko delakoan dago. Alemaniak Europako ekonomiatik tira egiten badu, Euskadi ere hor egongo da", nabarmen du.\nSailburuaren esanetan, txertaketa "modu egokian" egin behar da "ehun ekonomikoak eutsi diezaion eta hazten has dadin. Botilaren lepoa txertoa ekoizteko ahalmenean dago".\nJaurlaritzak bigarren dosia gordetzeko duen estrategiak eragindako kritiken harira, Tapiak esan du estrategia egokia dela eta "bigarren dosia bermatu" behar dela.\nEra berean, Viragelm txertoaren inguruan galdetuta —Harvardeko Unibertsitatearekin batera garatzen ari da, eta Jaurlaritza parte hartzaileetako bat da— , Arantxa Tapiak erantzun du prestakin hori "bigarren belaunaldikoa" dela eta "atzeratuago egon arren, etorkizuna" izango dela. "Harvarden txertoa ondo ateratzen bada, Europan ekoizteko aukera izango dugu, eta horrek mesede egingo dio Euskadiri", laburbildu du.\nAsteon sortu den Hidrogenoaren Euskal Korridorea ere hizpide izan du sailburuak. Horren aburuz, "aukera oso nabarmena" izango da, hidrogenoa "aukera bakarra" ez den arren, "konponbidearen zati bat" izango delako, eta hor "Euskadik parte hartuko" duelako. Azaldu duenez, hidrogenoaren inguruan "34 proiektu ezberdin" daude eta gogorarazi du Europak "aukera asko" galdu dituela horren harira. Adibide gisa aipatu ditu energia fotovoltaikoa, "ia gehiena Txinan ekoizten dena", eta energia eolikoa, eta horretan Euskadik pisu adierazgarria duela uste du. Horrenbestez, nabarmendu duenez, "hidrogenoaren alorrean Euskadik ere muturra sartu behar du".\nEnpresak laguntzeko neurriei buruz galdetuta, gogorarazi du Jaurlaritzak "500 milioi euro gehigarri" eman dituela eta "68 programa ezberdin" jarri dituela martxan: "430 milioi bideratu ditugu enpresa txiki eta ertainek makina berriak erosteko, ikerketarako...".\nBestalde, Nadia Calviño Ekonomia ministroak atzo merkataritzari, turismoari edota ostalaritzari laguntzeko iragarritako 11.000 milioiko inbertsioari "gardentasun gutxi" ikusi dio sailburuak.\nAzkenik, Tubacexen egoera ahotan, Tapiak honakoa esan du: "Eskatzen baldin bada esfortzu bat langileei oso gardena izan behar da eta komunikazioa oso zuzena eman behar da, zeren gero, garai horri buelta ematen zaionean, eta gauzak ondo dihoazenean, baita ere gardenak izanez eta komunikazio horrekin, agian konpromisoa izan dutenei erantzun behar zaie era positibo batean".


Luixa Reizabal: «Sexismoa transmititzen du hezkuntza sistemak» | Gizartea | Berria\n2021eko abenduak 3\nOstirala, 2021ko abenduak 3\nLuixa Reizabal. Psikologian doktorea\n«Sexismoa transmititzen du hezkuntza sistemak»\nEskolak sexismoa transmititzeko dituen moduak aztertu ditu Reizabalek. Dioenez, hezitzaileek eduki eta balio «maskulinoak» lehenesten dituzte.\nMONIKA DEL VALLE / ARGAZKI PRESS\nPello A. Zuazo -\n2016ko urtarrilak 14 - Bilbo\nLuixa Reizabal Arruabarrena (Donostia, 1964) Psikologiako doktorea eta EHUko Donostiako Psikologia Fakultateko irakaslea eta ikertzailea da. Iaz, Genero berdintasunean hezteko gida. Familia, irakasle eta bestelako hezitzaileentzat liburua argitaratu zuen. Emakundek eskolako sexismoaz antolaturiko jardunaldietan izan zen atzo.\nZer da hezkidetza?\nEmakume eta gizonek eskubide, aukera, betebehar, lan... berdinak izan ditzaten lortzea helburu duen hezkuntza mota da. Matxismoa, sexismoa eta antzekoak baztertuta.\nEgungo hezkuntza sistema matxista al da?\nAndrozentrikoa da. Hau da, gizonetan jartzen du arreta. Gizonezkoen eredua da ardatz nagusia, eta, gainera, sexismoa transmititzen du.\nZein modutan transmititzen da sexismo hori?\nEskoletan lantzen diren edukiak gizonezkoei eman ohi zaien ekoizpen rolarekin dute zerikusia. Eta beste eduki batzuk baztertu egiten dira; hain zuzen ere, emakumezkoei eman ohi zaizkien rolekin zerikusia dutenak: emozioekin, afektuarekin, bizikidetzarekin... Didaktika eta irakaskuntza metodologia boterean oinarrituta dago, eta ebaluaziorako probak askotan sexistak izaten dira. Lantzen eta transmititzen diren ereduak maskulinoak dira: lehia, irabaztea, mendekotasun harremanak... Eskoletako apaingarriak: arrosa neskentzat, urdina mutilentzat... Jolastokiak antolatzeko moduak: erdian, mutil kirolariak, eta neskak, bazterretan. Lanbide orientazioa: hezkuntzarekin eta zainketarekin zerikusia duten lanetara bideratzen dira neskak, eta mutilak, aldiz, bestelako zientzia batzuetara.\nHezitzaileek neskengan edo mutilengan jartzen dituzten itxaropen eta helburuak desberdinak dira?\nNeska edo mutila izan, gauza bat edo beste bat espero da zutaz. Irakasleek ere onartzen dute hori. Hezkuntzan eta jendartean, oro har, neskengandik espero da txukunak, zintzoak, otzanak, mendekoak... izatea. Mutilengandik, berriz, indartsuak, independenteak, bizkorrak... izatea. Horrek eragina dauka haurrekiko dugun tratuan. Neskak modu batera hezten ditugu, eta mutilak, beste batera.\nZein da familien eginkizuna?\nFamiliek hezkuntza sistemaren pareko garrantzia edo handiagoa dute. Gurasoek generoaren ikusmolde sexista eta estereotipatua transmititzen badute, nahiz eta hezkuntza sisteman hezkidetza landu, ez du ezertarako balio. Izan ere, hezkidetzak prozesu integral bat izan behar du: familietan, eskoletan, komunikabideetan eta gizartean, oro har. Oraingoz ez da horrela, baina zorionez hezkuntza munduan hasi dira urratsak egiten.\nBaina askotan inkontzienteki eta nahi gabe egiten ditugu horrelako bereizketak, ezta?\nOso barneratuak ditugu jokabide horiek, eta askotan zaila da konturatzea sexismo jarrera batzuez. Baina badago horretarako tresna erabilgarri bat: inbertsioaren edo itzulgarritasunaren araua. Demagun ume batekin gaudela eta neska dela. Pentsatu behar dugu ume hori mutila balitz gure tratua berdina izango litzatekeen edo ez. Erantzuna baiezkoa bada, ondo ari gara. Baina erantzuna ezezkoa bada, eta mutila balitz beste tratu bat emango bagenio, orduan ez gabiltza ondo: gure jokabidea sexista da.\nEmakumezko erreferenteak falta dira eskola irakaspenetan?\nHistoria gizonek idatzi dute, eta gudan oinarrituta edo ekoizpen moduen arabera idatzi izan da beti. Ez da inoiz kontuan hartu jendarteek irauteko egin behar izan dutena: ez da jasotzen haurrak nola zaintzen zituzten, zer jaten zuten, nola antolatzen zituzten etxeak... Hori horrela, emakumeen lorpenak historiatik at geratu dira. Eredu maskulinoa errepikatu duten emakumeak bakarrik agertzen dira: boteretsuak, gerlariak... Historia oso modu lerratuan eta maskulinoan kontatzen da. Ikusmolde integral eta egokiagoa bultzatu behar da.\nHaurtzaroan garatzen diren tratu desberdin horiek gerora zein neurritan markatzen dute pertsonaren izaera?\nNeurri handi batean. Haurtzaroak eragin handia dauka gure izaeraren eraketan. Esaterako, harreman afektiboak eragina izango du gure etorkizuneko jokabidean. Adibidez, neskak ahulak eta babesgabeak omen diren ideiaren arabera tratatzen baditugu eta asko babesten baditugu, gero heldutasunean ere norbaiten babespean bizitzeko beharra sentituko dute, bestela ahul eta babesgabe sentituko direlako. Bestalde, ezarritako genero eredutik kanpo gelditzen direnek —homosexualak, transexualak...— baztertuak izateko arriskua daukate.\nEuskararen eguna: Txibiteren agendan ageri ez den ospakizuna\nEuskararen Nazioarteko Eguna «ospatzera» deitu du Ana Ollo kontseilariak (Geroa Bai), baina gobernuak ez du ekitaldi ofizialik prestatu\nBolumena igo, ertzetan ere entzun dadin\nEremu erdaldunetako gazteei euskararen eta euskal kulturaren transmisioa nola bermatu aztertu dute jardunaldi batean. Zenbait adituk esan dute periferia, arazoa baino gehiago, «irtenbidea» izan daitekeela\nHizkuntza politiketan eragiteko prest\nIa urte erdia pasatu da eremu askotako ia ehun eragilek adostutako 'Batuz aldatu' dokumentua aurkeztu zutenetik. Euskara eroso erabiltzeko baldintzak sortzea du helburu egitasmoak. Arloz arloko lanketari ekingo diote 2022an.\nMurgiltze eredua, erabateko dilindan\nFrantziako Konstituzio Batzordeak hizkuntza gutxituen aldeko legearen zenbait artikulu atzera bota izanak kezka eragin du aurten. Eragileek konstituzioa aldatzeko eskatzen dute.\nOsasun larrialdia bihar sartuko da indarrean\n«Ez dugu behin ere pentsatu azoka digital soila egitea»\nPello A. Zuazo


600 gaztek parte hartuko dute aurten Harrapazanken\nGazteen artean euskara modu dertigarrian bultzatzeko helburuarekin, Harrapazank programa antolatzen dute urtero Bilboko Udalak eta Euskaltzaleen Topaguneak. 8 eta 18 urte arteko 600dik gora gaztek parte hartuko dute aurtengo edizioko Distirazank eta Probazank modalitateetan.\nEuskararekin gozatzea, "Ikusi eta ikasi" programaren xede nagusia\nOndo pasatuz euskararen erabilera sustatzea, horixe da Ikusi eta ikasi programaren helburu nagusia. Bilboko Udalak Euskaltzaleen Topagunearekin elkarlanean umeentzako ikuskizunik onenak ekarriko ditu berriro ere Bilboko auzoetara. Urtarrilaren 16an hasiko da Ikusi eta ikasi, eta apirilaren 5era arte iraungo du. Tailerretan izena emateko eta ekintza guztien informazio zehatza izateko sartu www.ikusietaikasi.net helbidean.\nEuskararen egunean Bilboko Udalak Ken Zazpi musika taldea omendu du\nBilboko Udalak euskararen nazioarteko egunean Ken Zazpi musika taldea omendu du musikaren arloan eta euskara gazteen artean zabaltzen egin duen lanagatik.\nBakarkako lan bezala ulertu izan da komikia Euskal Herrian\nEuskal komigintzari buruz solastu gara Josune Muñoz komiki adituarekin eta Dani Fano komikigilearekin. Euskal argitalpenei, zahar eta berriei, errepaso bat egin diegu, eta zentsuraz ere aritu gara. Gonbidatuen aburuz, Euskal Herrian inoiz ez da egon komikiaren industria bat, eta horren ondorioz, komikigintza bakarkako lan bezala ulertu izan da beti. Gaur egun, ordea, aldatuz doa hori pixkanaka.\nNafarroa Oinez | Euskarari tiraka Viana-Lodosan!\n"Hartu, tenka, tira!" leloarekin ospatu zen urriaren 16an, igandez, Viana-Lodosako Nafarroa Oinez festa. Bertan izan ginen, eragile eta antolatzaileekin. Giroa bera ere jaso genuen Iosu Ganuza eta Erkuden Ruizekin.\nJoan Mari Torrealdai: "Gobernu euskaltzale bat behar dugu"


Jon Aizpuru beasaindarrak errekor berria ezarri du Ehunmilak Ultra Trailen - Goierriko Hitza : Goierriko Hitza\nJon Aizpuru beasaindarrak errekor berria ezarri du Ehunmilak Ultra Trailen\nEhunmilak Ultra Trailko irabazlea 16:30ak baino lehen sartu da helmugan. 22:21:54ko denbora egin du eta horrekin, aurretik Javi Domingezek 2017an ezarri zuen errekorra hobetu du bederatzi segunduan. Domingez dator bigarren ia ordubetera eta hirugarren dator Unai Dorronsoro,beasaindarra hau ere, ordubete eta 45 minutura.\nJon Aizpuru beasaindarrak errekor berria ezarri du Ehunmilak Ultra Trailean. Aurretik Javi Domingezek 2017an lortutako denbora bederatzi segundoan hobetu du. Azkeneko metroak, emozio handikoak izan dira. Marka berri horrekin, aurtengo edizioan hobetutako hirugarren marka da. G2H-n ere hobetu dira aurretik ezarrita zeuden bi markak, beraz esan daiteke, 10. edizioa errekorrena dela.\nAizpuru 2016an hirugarren izan zen podiumean eta 2017an bigarren. Aurten, bera izan da lasterketako azkarrena. Gainera lehenengo aldia da beasaindar batek lasterketa luzeena irabazten duela. Atzo arratsaldean lasterketa abiatu eta lehenengo postuetan jarri zen. Mandubian, lehenengo kontrol puntuan, lehena pasatu zen eta horretan mantendu da lasterketa osoan.\nAtzetik, azkeneko lau edizioetako irabazlea, Javi Domingez ia ordubetera dator. Hirugarren tokian berriz beste beasaindar bat, Unai Dorronsoro, ordubete eta 45 minutura.


Euskal kalendak - Pablo Iglesiasen aurkako salaketa maltzurra dela medio Espainia aldean, beti bezala, zaharrak berri.\nDuela gutxi hementxe bertan honetaz idatzi banuen ere (Justizia Interditaren pandemia endemikoa Maldan Behera) espainiar judikaturaren atzerakoitasuna eta ustelkeria hartu behar izango ditut berriro hizpide Pablo Iglesiasen aurkako salaketa maltzurra dela medio.\nKataluniako independentistak epaitu zituen magistratuez osatutako areto batek, Quim Torra presidentea ezgaitu zutenek edo JxCATeko Kongresuan, Laura Borrás, bozeramalearen aurkako auzia bideratzen dutenek, Pablo Iglesias presidenteorde espainiarraren etorkizun politikoa erabakiko dute orain. Dina Bousselham Pablo Iglesiasen aholkulariaren telefono mugikorreko txartelaren lapurreta ikertzen duten ala ez erabakiko dute, baita barruan zituen artxiboen erabilera zuzena izan ote zen ere.\nEpaitegiak harrera aretotik pasako du, eta, gaur egun, Manuel Marchena Auzitegi Goreneko zigor arloko salako presidenteak eta Andrés Martínez Arrieta, Andrés Palomo, Ana Ferrer eta Eduardo de Porres magistratuek osatzen dute. Manuel García Castellón Auzitegi Nazionaleko epaileak Iglesias ikertzeko bidali duen azalpen arrazoitua ebaluatuko dute. 'Villarejo kasua' delakoaren esparruan bideratu du ikerketa epaitegiak.\nDuela gutxi, Martínez Arrieta izan da Quim Torra lehendakaria desgaitu duen auzitegiko lehendakaria, preso politikoen askatasuna eta erbesteratuen itzulera eskatzen zituen pankarta batengatik.\nEduardo De Porres, profil kontserbadorekoa eta Magistraturaren Elkarte Profesionaleko kidea, Laura Borrás ikertzen ari den kausaren instruktorea da une honetan, Institutció de les Lletres Catalanes delakoari (ILC) kontratuak esleitzeko ustezko irregulartasunengatik, consellera ohiak hori dena ukatu arren.\nArreko artikulu horretan nioenak honetarako ere balio du:\n“Espainiako Justiziarekin gertatzen dena hauxe da: Frankismotik eratorritako irizpideek, linajeek eta epaileek lotuta eduki dutela orain arte. Horrela izanda, alderdi politikoak legez kanpo uzteko, hedabideak ixteko eta pertsona jakinen araberako akusazioak “eraikitzeko” (independentismoaren aurka, demagun) baita beste pertsona jakinen neurrirako itsutasuna lotsagabeki erakusteko (Juan Karlos errege eta lapur emeritua, kasu) aritu ohi dela”\nHorixe, Espainia aldean, beti bezala, zaharrak berri.\npablo iglesias espainiako epaitegiak


Covid-19 koronabirusa: Positiboak Nafarroan, 2021eko uztailak 25\nOsasun langileak, gaixo bat artatzen. Argazkia: EFE\n63 eta 61 urteko bi emakume hil dira Nafarroan covid-19aren ondorioz, Foru Gobernuak jakitera eman duenez.\nNafarroako Gobernuko Osasun Sailaren behin behineko datuen arabera, 363 covid-19 positibo berri zenbatu dituzte larunbat honetan, bezperan baino 78 gutxiago. Hala, Foru Erkidegoak azken bost egunetako joera hautsi eta 400 kasuetatik jaistea lortu du. 2.537 proba egin ondoren, positibotasuna % 14,3an kokatu da.\nIragan asteko larunbatean 335 positibo zenbatu zituzten (% 13,4ko positibotasuna), igandean 399 (% 16,3), astelehenean 439 (% 14,2), asteartean 459 (% 14,9), asteazkenean 434 (% 13,6), ostegunean 447 (% 14,5) eta ostiralean 441 (% 15).\nTxertaketari dagokionez, larunbatean 2.266 dosi eman dituzte. Guztira, 764.311 txerto jarri dituzte dagoeneko Nafarroan. 374.912 nafarrek dosi guztiak hartu dituzte jadanik.\nHala ere, egoerak duela astebetekoa baino larriagoa izaten jarraitzen du; izan ere, 335 positibo atzeman zituzten uztailaren 18an.\nIntzidentziarik altuena Iruñeko Donibane auzokoa izan da, 20 positiborekin. Honen atzetik, hiriburuko II Zabalgunean 18 kasu berri atzeman dituzte. 17 kutsatu berri daude, ostera, Errotxapea auzoan eta Lizarran.\nAzken egunotako datuak mahai gainean, Nafarroako Gobernuak eta Justiziak neurriak hartzea ebatzi dute. Izan ere, uztailaren 24tik etxeratzeko agindua dute egoera epidemiologiko larrian dauden udalerrietan.\nEtxeratzeko agindua indarrean sartu zen lehenengo gauean istilurik egon ez zen arren, Iruñeko Udaltzaingoak bi botiloi eta festa bat desegin ditu gaur goizaldean.\nUdaltzaingoak Twitterren idatzi duenez, 03:30ean Gaztelu Plazako lokal batera sartu eta parrandan zeuden 14 pertsona bertatik atera dituzte, etxeratzeko agindua eta osasun neurriak ez betetzeagatik.


CIC energiGUNEk Paramaconi Rodríguez Ikerbasque Professor-a sartu du bere taldean Hidrogenoaren Teknologia Elektrokimikoen Group Leader gisa | CIC energiGUNE\nCIC energiGUNEk Paramaconi Rodríguez Ikerbasque Professor-a sartu du bere taldean Hidrogenoaren Teknologia Elektrokimikoen Group Leader gisa\nRodriguez-en kontratazioa Euskal Zentroak hidrogeno berdera bideratutako eremua bultzatzeko hartutako erabaki estrategikoaren barruan sartzen da, maila guztietan CIC energiGUNE teknologia horren garapenaren abangoardiako taldean jartzeko.\nCIC energiGUNEk, baterietan, energia termikoko soluzioetan eta hidrogenoan erreferentea eta Basque Research & Technology Alliance-BRTAko kidea den euskal ikerketa-zentroak, Hidrogenoaren Teknologia Elektrokimikoen Group Leader izendatu du Paramaconi Rodríguez Venezuelako zientzialaria eta Ikerbasque Professor-a, irakaslea. Helburua Zentroak estrategikotzat jotzen duen eremu horren garapena bultzatzea da, energiaren sektorearen erronkei aurre egiteko.\n“Gure Plan Estrategikoan aurreikusten dugun bezala, Hidrogeno Berdearen Teknologien arloa gure jardueraren funtsezko hirugarren hanka bilakatu behar da”, adierazi du Nuria Gisbert CIC energiGUNEko zuzendari nagusiak. “Kontratazio honi esker, helburu horretan aurrera egin dezakegu, eta Elena Palomo irakasleak hidrogeno berdea ekoizteko bide termokimikoetan azken urteotan egindako lan bikaina osatu.”\n2012az geroztik, Paramaconi Rodríguez doktoreak Birminghameko Unibertsitatean (Erresuma Batua) dihardu bere irakaskuntza eta ikerketa lana egiten, eta Kimika Fakultateko Irakasle Elkartua da bertan. Caracaseko Simon Bolivar Unibertsitatean eta Alacanteko Unibertsitatean jaso zuen prestakuntza, eta Venezuelako Fisika, Matematika eta Natur Zientzien Akademiak, Kimikako Espainiako Errege Elkarteko Elektrokimika taldeak eta Elektrokimikako Nazioarteko Elkarteak emandako hainbat sari jaso ditu.\nBere ibilbide zientifikoan, Rodríguez irakasleak zentro ospetsu ugaritan egin du lan, Suitzako Paul Scherrer Institutuan (PSI) edo Herbehereetako Leidengo Unibertsitatean, besteak beste. Paramaconi Rodriguez irakasleak 75 argitalpen zientifiko egin ditu orain arte, eta horiek 5.500 aipamen baino gehiago jaso dituzte -–horien artean, 100 aipamen baino gehiago lortu dituzten 13 daude–, nanomaterialen garapenean mundu mailako 2 patente erregistratu ditu, eta gaur egun 5 doktoretza ikaslek eta Masterreko 3 ikaslek osatutako ikerketa-taldea du bere ardurapean, Birminghameko Unibertsitatean ohorezko irakasle gisa.\n“CIC energiGUNErena bezalako proiektu batean parte hartzeko aukera, eta, batez ere, hidrogenoaren teknologien arloa aberasteko ardura, erronka handia da, eta ahalik eta prestasun handienarekin erantzutea espero dut”, adierazi du Rodríguez doktoreak.\nRodríguez irakaslea CIC energiGUNEn sartzeko prozesuak, Ikerbasque - Basque Foundation for Science erakundearen laguntza ere izan du. Zentroak harreman estua du erakunde horrekin, talentua Euskadira erakartzen laguntzeko. Gaur egun, CIC energiGUNEk 7 Ikerbasque ikertzaile ditu bere talde zientifikoan, eta horrek agerian uzten ditu bere proposamenen kalitatea eta nazioarteko proiekzioa.


Azken hamarkadetan egindako ikerketei esker, badakigu Erromatar Inperioa desagertu ondorengo mendeetan, Mendebaldeko Europan eta, jakina, Bizkaian ere, biztanleak landa-eremuetan finkatzen zirela eta herrixka txikiak sortu zituztela. Orohar, eta bereziki mendialdean, badirudi kokalekuak garrantzi txikikoak izango zirela, familia gutxiz osatutakoak. Ondorioz, existitzen ziren etxeak gutxi ziren, material pobreez eginak, eta soroez, larreez, fruta-arbolez eta basoez inguratuta egongo ziren, baita ukuiluez, errementeria txikiez, lurreko produktuak gordetzeko garaiez, artegiez eta barrez ere.\nKokaleku horietan, VIII. mendetik aurrera, landa-eliza txikiak eraikitzen hasi ziren. Nahiz eta gehienak ez liratekeen bizilagunen etxeak baino askoz monumentalagoak izango, Bizkaian erromanikoaren aurreko elementu apaingarriak nabarmentzen diren adibide asko aurkitzen ditugu, hau da, ustez XI.-XII. mendeen aurrekoak.\nTenplu horiek, gainera hilobi-espazioa antolatzeko ere balio zuten, hau da, komunikateko kideak lurperatzen ziren hilerriak. Nekropoli horien antolaketarik ohikoena elizaren inguruan kontzentratzea zen.\nErdi Aroaren amaieran, XII. mendetik aurrera, herrixka horietako asko, lehen autonomia mantentzen zutenak, herri handiagoekin, biztanle gehiago zutenekin eta indartsuagoekin, elkartzen hasi ziren. Kasu batzuetan, paisaian antzinako kokagunearen edozein aztarna desagertzea izan da emaitza. Beste batzuetan, ermita bakarti bat mantentzen da, antzinako “parrokia”-elizaren hondarra bezala. Azkenik, herrixka batzuk landagune txiki moduan mantendu dira, non, Aro Modernoan, etxe eta baserri berriak eraiki diren. Hori dirudi San Salbadorren kasua. Larrabetzuko Martiri Santuen parrokiari lotua geratu zen, eta, urrun xamar badago ere, auzoko etxeekin duen erlazioa agerikoa dirudi.\n11x6m inguruko ermita xume hau oso hondatuta dago. Marga eta harearrizko harlangaitzezkoa da, nahiko heterogeneoa, eta baditu kalitateko harlanduzko beste pieza batzuk ere, hala nola sarrerako atea. Hori, hegoaldeko horman dago eta ate-zangoetatik abiatzen diren apaindu gabeko bi harburuek eusten dioten ateburu batez osatuta dago.\nBi elementuk eraikin hau leku enblematiko bihurtzen dute. Lehena, hautsitako hilarri baten zatia da, zirkulu bikoitz horzdun batean inskribatutako gurutze batekin apaindua, aldarearen zati zena. XI. mendeko kronologia bat iradoki da. Gaur egun Bilboko Arkeologia Musoean gordetzen da.\nBestea, ajimez fusiformea duen bao prerromaniko burudun bat da, hareharrizko bloke bakar batean eraikia. Ertz bikoitz horzdun bat eta okuluak arku bikoitz bat osatuz inskribatzen dituen lerro bat ditu. Oso eskematizatuta dagoen ferra-arkuen leiho germinatu baten antza du. Absideko horman dago eta hau ere XI. mendekoa dela uste da.


Uliako Lore-Baratzak proiektua | Uliako Lore-Baratzak\n“Lore-Baratza komunitarioak hiri nekazaritza oinarrizko jarduera\nbezela duten gizarte-elkarrekintza gune publikoak dira.”\nGure proiektua komunitatearentzako baratze-lorategi bat abian jartzea da, horretarako, Uliako udal mintegia zaharrak zeuden tokia erabiliz. Asmoa eremua behin-behineko izaeraz aprobetxatzea da, toki horretarako udalak hirigintza planik garatzen ez duen bitartean.\n2008an mintegi izateari utzi zionetik etxalde hau itxita egon da, eta urteak eta urteak eman dira inongo erabilpenik gabe. Gaur egungo egoera ekonomikotik eratorritako arazoei aurre egiteko aisialdi kontziente eta eraikitzailea gauzatzeko gune baten beharra ikusten genuen auzoko hainbat sektorek (familiak, langabetuak, gazteak, erretiratuak…). Izan ere, barazkiak, loreak eta landareak haztea zen garai batean egiten zen jarduera eta, beraz, lurra prestatuta zegoen horretarako. Gainera, hiriarentzat balio historiko handia duen parke atsegin batean paseatzeko aukera ere emango liguke.\nUrteak eman ditu Uliako Auzo-Elkarteak Donostiako Udalari etxalde hau komunitateari irekitzeko eskakizunak egiten eta, zentzu horretan, Uliako Lore-Baratzak ekimena eskaera horiei bateratuko zitzaion. 2013ko otsailean aurkeztu genion udalari, lehen aldiz, gure egitasmoa eta urte hartan baimena lortu ez izan arren, lanean jarraitu genuen. Horrela urte bereko ekainean “Ate Ireki” jardunaldiekin hasi ginen, donostiar guztiei parkea eta bere altxorrak erakustsi ahal izateko eta, bide batez, gure egitasmoa aldarrikatzeko. Azkenik udalak entzun zituen gure eskaerak eta 2014ko abenduan konkurso publikora atera zuen lursailaren erabilera. Uliako Auzo-Elkarteak 2015ean lortu zuen parkeko giltzak Uliako Lore Baratzak martxan jartzeko aukera.\nAuzo-Elkarteak parkea kudeatzeko batzorde bat sortu du. Lursaila bere osotasunean herritar guztientzat irekita egotea da asmoa ahal den denbora gehien, eta baratze guneak antolatzeko aukera bat baino gehiago proposatzen ditugu. Aplikatuko den araudia parte hartzaile guztien artean eztabaidatzen da. Oraingoz zenbait kajonera besterik ez daude martxan, baina laister libre dauden bankalak inguruko elkarte, eragile eta taldeei eskeiniko zaizkie. Honetaz gain, auzo konposta gune bat ere jarriko da martxan.\nParkea irekiz, Ulian jendeak elkar ezagutzeko eta bizitzeko topagune bat lortu nahi da. Espazio publikoaren beste kudeaketa bat egitea posible dela erakutsi nahi dugu, eta gure elikagaien jatorria, eta dugun nekazaritza ereduaren ausknarketa izango dira baratza mugimenduaren ardatz. Bioaniztasun handiko lorategia dugu, eta honek ingurugiro heziketarako leku aproposan bilakatzen du, bertako zuhaitzak zaindu eta negutegieak erabiliz, biziz eta kolorez betetzen parkea.\nEta hona hemen proiektuaren helburuak:\nParke publikoa izatea. Eta horretarako irekiera beramatzea bizilagunen elkarlanarekin.\nHerri eragile eta taldeei baratze-topagune bat eskeintzea, kajoneren erabilerekin.


Kimikako Nobel saria 2013, kimika kuantikoaren lorpen bat gehiago | Zientziaren labirintoan kokatuz\nHasiera » Gaurkotasunekoak » Kimikako Nobel saria 2013, kimika kuantikoaren lorpen bat gehiago\nGaurko sarrerarekin gaurkotasunekoen atala inauguratuko dut, eta horretarako, zer hobeto duela gutxi eman zuten Nobel sari bat baino. Jakingo duzuen bezala, Suedia eta Norbegiako zenbait akademik arlo ezberdinetako Nobel sariak ematen dira, eta horietako hiru, hiru zientzia arlori dagozkie: fisika, kimika eta medikuntza. Gaurkoan, Kimikako Nobel Sarian zentratuko gara, hau baita niri hurbilena egiten zaidana. Denbora gehixeago daukadanean, Medikuntzako Nobel Sariaz informatzeko tartea hartzen saiatuko naizela hitz ematen dizuet. Eta fisikakoa? Bada, nire helburua hori ez bazen ere, François Englert eta Peter Higgsek jaso zuten Fisikako Nobel Sariari buruz, saria iritsi baino lehenago idatzi nuen Argia aldizkarian, zientzilari horiek beraiek duela hilabete batzuk jaso zuten Asturiasko Printzearen sariaren harira. Nahi baduzue, begiratu helbide honetan: http://www.argia.eus/argia-astekaria/2381/higgs-en-bosoia\nBada, aurtengo Kimikako Nobel saria Martin Karplus, Michael Levitt eta Arieh Warshel kimikariei eman diete, kimika konputazionalaren esparruan zenbait sistema ikertu ahal izateko garatu zituzten metodoengatik. Hau esanda, zenbaiti zalantza sortuko zitzaion agian: kimikariek ez al zuten laborategian pipeta eta probeta artean lan egiten? Noski, beste esparru askotan bezala, lorturiko emaitzekin lan egiteko ordenagailuak erabiliko dituztela pentsatuko du besteren batek… Baina ez da hori. Izan ere, azken mende erdian edo, laborategi mailan burutzen den kimika esperimentalarekin batera, laborategi bakartzat programa informatikoak dituen kimika konputazionala garatu da. Ikus dezagun modu xumean nola den hori posible, eta funtsean, zer den zientzilari hauek egin zutena.\nMekanika kuantikoaren sorrera:\nXX. mendearen hasieran, ordura arte erabili ziren eta Newtonen legeek nahiz Maxwell-en elektromagnetismoaren ekuazioek zehazten zuten mekanika klasikoa, atomo mailako zenbait prozesu azaltzeko gai ez zela ikusi zen. Esaterako, fisika edo mekanika klasiko hark, ezin zituen espektro magnetikoak azaldu, atomo jakin batek kolore jakin bateko argia soilik xurgatu edo igortzea alegia. Era berean, fisika klasikoak ezin zuen atomoen egitura azaldu, karga negatiboa duten elektroiak nukleo positiboaren inguruan biraka mugitzea alegia. Izan ere, fisika klasikoaren arabera, karga elektriko bat mugitzean (elektroiak) energia bat igorri behar lukete uhin elektromagnetiko gisa, eta ondorioz, energia galdu ahala elektroiak nukleora erori behar lirateke. Hala, hori guztia azaltzeko, mekanika kuantikoa garatu zen.\nGaurkoan ere, beste bi blog irakurtzeko gonbita egin behar dizuet: Xabi Lopezen Función de J eta Txoni Matxainen Nola ikasi kimika kuantikoa izutu gabe. Bi blog horietan, kimika kuantikoa zer den ongi aski azaltzen da, eta gogoz gelditzen denak horietan nahi beste aurkituko du. Nik ordea, Kimikako Nobel saria zergatik jaso zuten modu xumean azaltzen saiatzen jarraituko dut.\nBaina honetan guztian non sartzen da kimika konputazionala edo kimika kuantikoa? Bada, kimika kuantikoa mekanika kuantikoaren printzipio eta legeak aplikatuz, sistema kimikoak ikertzean datza. Honetan ordea, arazo nagusi bat aipatu behar da: mekanika kuantikoaren ekuazio nagusia den schrodingerren ekuazioak, orokorrean ez dauka soluzio zehatzik, eta hurbilketa mota ezberdinak aplikatu behar izaten dira. Hala, kimika kuantikoaren esparru batek, ordenagailuz sistema kimikoak ikertu ahal izateko hurbilketak garatzen ditu. Honetan, bizitzako beste hainbat esparrutan bezala, hurbilketa findu ahala, gastu konputazionala haunditu egiten da, eta beraz, emaitzen kalitatearen eta gastu konputazionalaren arteko oreka bat bilatu behar izaten da.\nHala, sistema kimikorik sinpleenetan, atomo gutxi eta txikiak (elektroi gutxi dituztenak) ditugunean, posible da hurbilketa metodo garatuenak erabiltzea. Aldiz, sistema kimiko haundiagoak ikertzeko, hurbilketaren zehaztasuna jaitsi egin behar izaten da, bestela ordenagailuz egin beharreko kalkuluak izugarri garestiak (oso oso luzeak) izango bailirateke.\nHurbilketa maila hain zehatzak erabiltzea ezinezkoa den kasu bat, sistema biokimikoen azterketa izaten da. Izan ere, gure gorputzean ditugun proteina eta bestelako biomolekulek, milaka atomo izan ditzakete, eta horiek guztiak metodo kuantiko zehatzekin aztertzea pentsaezina da.\nSistema biokimiko hauen artean, proteina baten puntu jakin batekin beste konposatu batek eragiten duen erreakzioak, edo proteina baten eta zelulan dagoen hartzaile jakin baten arteko elkarrekintza aipa genitzake. Kasu horietan, erreakzioa proteinaren puntu jakin batean gertatzen da, atomo jakin batzuen inguruan, eta beraz, horiek zehaztasunez kalkulatzea beharrezkoa da. Aldiz, proteinaren gainontzeko atomoek ez dute hainbesteko garrantzirik, eta kasu horietan, ez luke zentzurik izango hain metodo zehatzak erabiltzeak.\nAurtengo Kimikako Nobel saria jaso duten zientzilariek,era horretako metodoak garatu zituzten, hau da, sistemaren puntu jakin bat metodo garatuekin deskribatzen den bitartean, gainontzekoa metodo malguagoekin deskribatzeko modua jorratu, eta horretarako programak garatu zituzten. Gaur egun, kasu askotan era honetako kalkuluak egiten dira, eta beraz, beren lanak gaur egungo ikerketa askotarako lan tresna ahalbidetu zuela esan genezake. Era honetan, erreakzio kimikoan modu zuzenean parte hartzen duten atomoak metodo kuantiko onak erabiliz aztertzen dira, eta besteentzat, askoz ere gastu konputazional txikiagoa suposatzen duen mekanika klasikoa erabiltzen da.\nKimika teoriko eta Konputazionalaren garrantzia:\nHistorian zehar, beste zenbait kasutan ere Kimikako Nobel saria kimiko teorikoei eman zaie. Funtsean, kimika teoriko edo konputazionalak geroz eta garrantzi haundiagoa duela esan daiteke.\nIzan ere, kimika teorikoaren bidez esperimentalki burutu ezin diren ikerketa asko egin daitezke. Esate baterako,esperimentalki ezinezkoa da erreakzio batean zehar, erreaktiboen eta produktuen artean sortzen diren erdibideko egitura guztiak aurkitzea, oso azkar sortu eta desagertzen baitira (segundua baino biloi bat gutxiago iraun dezakete). Kimika konputazionalarekin aldiz, erreakzio bat pausoz pauso nola gertatzen den jakin daiteke.\nEra berean, kimika teorikoak ez ditu erreaktibo kimiko eta laborategiko bestelako materialik behar izaten. Jasangarritasunaren ikuspegitik, hau abantaila aipagarria dela esan daiteke, kimikako ikerketa esperimentaletan oso kutsakorrak izan daitezkeen konposatu asko erabiltzen baitira.\nBeraz, kimika kuantikoa edo kimika teoriko eta konputazionala, kimika ikusteko beste modu bat dela esan daiteke. Alegia, sistema kimikoak laborategian behaketa esperimentalak eginez, edo beren elektroiek betetzen dituzten printzipio eta ekuazioak ebatziz azter daitezke. Noski, bigarren kasu honetan beharrezkoa da erreferentziazko datu esperimental batzuk eskura izatea, erabilitako hurbilketa metodoa egokia den ala ez jakiteko.\nGaurkoz, honekin aski. Sarrera hau idazten ari nintzen bitartean, beste gai posible batzuk bururatu zaizkit, kalkulu hauek egiteko erabiltzen diren superkonputagailuak adibidez. Tira, hori berri hona da, datozen sarreretarako gai posibleak badauzkadala erakusten baitu. Baina gero gerokoak!\nFisiologia edo medikuntzako Nobel saria 2013 | Zientziaren labirintoan kokatuz - [...] sarrera batean, 2013ko Kimikako Nobel sariari buruz idatzi nuen, eta sarrera hartan adierazi nuen bezala, Fisikako Nobel sariarea erdietsi…


Urola Kostako HitzaAzkoitia Archives - Page 2 of 423 - Urola Kostako Hitza | Page 2\nZabalik da bidezko merkataritzaren denda Azkoitian\nNork: Urola Kostako Hitza\t- Abe 8, 2018\nOhiko moduan, Azkoitiko Caritas taldeak bidezko merkataritzaren saltokia zabaldu du Gabonen atarian. Joan zen asteartean ireki zituzten Torre Zuri erakustokian egokitu duten dendako ateak, eta ordutik askotariko produktuak eros ditzakete herritarrek: jakiak, dekoraziorako objektuak, kosmetika produktuak,...\nGabonetako otorduak prestatzeko ikastaroa antolatu dute Azkoitian\nNork: Urola Kostako Hitza\t- Abe 7, 2018\nGabonak gerturatzen ari direla eta, egun horietako otordu bereziak prestatzeko sukaldaritza ikastaroa antolatu dute Azkoitian. Bi saio egingo dituzte Elkargunean, eta lehenengoa hilaren 13an, ostegunean, izango da. Egun horretan, hasierako hotzak prestatzen irakatsiko dute, eta bigarren...\nKatturen omenezko ekitaldiak egingo dituzte datozen egunetan Azkoitian\nAbenduaren 19an, 35 urte beteko dira GALek Ramon Oñederra Kattu errefuxiatu azkoitiarra hil zuela, eta “gertatutakoa ez ahazteko” ekitaldiak egingo dituzte beste urte batez datozen egunetan. Ohi bezala, xake txapelketak eta hitzaldiek hartuko dute egitaraua, eta...\nHezkuntzaren erronkez hitzaldia eskainiko du Cristina Uriarte Hezkuntza sailburuak Azkoitian\nCristina Uriarte Eusko Jaurlaritzako Hezkuntza sailburuak hitzaldia eskainiko du datorren ostegunean, abenduaren 13an, Azkoitian. Hezkuntzaren erronkez arituko da hizketan Uriarte Elkarguneko Oteiza aretoan, 19:00etan hasita. Gazte Geroa taldeak eta Azkoitiko EGIk antolatu dute solasaldia....Read More\nUrteko batzar nagusia egingo Anaitasuna mendi bazkuntzak hilaren 19an\nAzkoitiko Anaitasuna mendi bazkuntzak aurtengo batzar nagusia deitu du hilaren 19rako, asteazkena. Bazkideak 20:00etan elkartuko dira, Kultur Etxean. Ohi bezala, elkartearen aurtengo jardunak eta aurrera begirako nondik norakoez hitz egingo dute bileran....Read More\nEneko Otañok jokatuko du Urrezko Aizkolari Koparen finalaurrekoa, Txikia IV.a kanporatuta\nNork: Urola Kostako Hitza\t- Abe 6, 2018\nUrrezko Aizkolari Koparen azken finalaurrekoa jokatzeko txartelaren bila lehia izan dute gaur eguerdian Eneko Otaño beizamarrak eta Julen Alberdi Txikia IV.a azkoitiarrak Azkoitiko Gurea pilotalekuan, eta Beizamakoarentzat izan da garaipena. Hamabi kanaerdiko ebaki behar izan ditu...\nJ.M. Olaizola ‘Txiliku’ ‘Puntuka’: ‘Marianitoa’\nHainbat urtez begirada atzerantz luzatzen dugunean harrigarria egiten zaigu ikustea nola aldatzen diren ohiturak. Duela berrogeita hamar edo hirurogei urte nor izateko (hiri batean bezalatsu herri txiki batean ere) igande eguerdian bermut bat (edo bi…) hartu...\nUrola Kosta, Durangon\nOhi bezala, Euskal Herriko ikasleek zabaldu dituzte Durangoko Azokako ateak. Atzo izan zen hori, eta gaurtik igandera bitartean, milaka herritar bertaratuko dira disko eta literatura azokara. Urola Kostako sortzaile askoren lanak ere hantxe izango dira. Esaterako,...\nAldez aurreko borondateez eta testamentuaz hitzaldia izango da datorren asteartean\nHurkoa fundazioak eta Azkoitiko Udalak, aldez aurreko borondateen eta bizi testamentuaren inguruko solasaldia antolatu dute datorren astearterako. Hitzordua Elkargunean jarri dute, 18:00etan, eta Hurkoa fundazioko Andikona Uriartek eskainiko du solasaldia. Aldez aurreko azken nahiak-bizi testamentua eta...\n« Aurrekoa 1 2 3 4 … 423 Hurrengoa »


Energia-sistema isolatu eta % 100 berriztagarriak | Tecnalia\nEnergia-sistema isolatu eta % 100 berriztagarriak\nEnergia berriztagarriaren sorkuntza, sare isolatuen eragiketa, kontsumoa kudeatzea, biltegiratzea, digitalizazioa eta zerbitzu berritzaileak konbinatzen ditu proiektuak.\nErakusle baten garapenean ari gara parte hartzen, zeinak deskarbonizazioa bultzatzeko energia-sistemaak erakusten baititu\nENERISLA ekimenak bi mikrosare energetiko erabat autonomoz osaturiko erakusle bat jarri du martxan; bi mikrosareok berez geografikoki bereizita daude, baina kudeaketa-sistemarekin integratuta eta komunikazio-protokoloekin komunikatuta.\nErakusle berritzaile horrek hainbat elementu konbinatzen ditu: energia berriztagarria sortzeko teknologiak, sare isolatuetarako estrategiak eta eragiketa-sistemak, kontsumo elektrifikatuaren kudeaketa eta biltegiratzearen integrazioa (eskaria eta sorkuntza banantzeko). Erakusle horrek, mikrosareak digitalizatzeko teknologia berriak ez ezik, zerbitzu berritzaileak ere integratzen ditu.\nEnergia berriztagarria sortzeko teknologiak\nHelburua sorgailu fotovoltaikoen efizientzia hobetzea da, erroreak eta anomaliak eraginkortasunez hautemanez. Horretarako, eredu mekanistikoen zehaztasuna eta fidagarritasuna hobetu dira, haien osasun-egoera ezaugarritzeko.\nModulu fotovoltaikoak hobetzea, hainbat motatako itsasgarriak eta zelulak erabiliz (HJT, Shingling); transmitantzia optiko eta iraunkortasun handiko estaldurak baliatzea (adibidez, lurzoruetarako disoluzio ez-labaingarriak); modulu-teknologia berriak, atzealdeko kontaktua duten IBC motako zelulak baliatuz itsasgarriarekin konektatuta; eta aplikazio fotovoltaikoetarako konposite-teknologia, mugikortasunerako edo fotovoltaiko flotatzailerako.\nSare isolatuetako eragiketa-sistemak\nKomunikazio-sistema berriei esker, TECNALIAko Sistema Termikoen Laborategia, Gipuzkoan kokatua, Bizkaian duen mikrosare elektrikoarekin akopla daiteke. Horretaz gainera, egoera-zenbatesle bat probatzen ari da banaketa-sare elektrikorako.\nEra berean, malgutasunaren kudeaketa optimizatzeko sistema berri bat garatzen ari da prosumitzaileek (produktoreak + kontsumitzaileak) emana, zeina panel fotovoltaikoz, bero-ponpaz eta energia biltegiratzeko zenbait sistemaz horniturik baitago.\nBaterietarako biki digitalak garatzeari esker, baterien gelaxken eta moduluen karga- eta osasun-egoeraren berri izan dezakegu, eta, era berean, haien degradazioa zenbatets daiteke. Eginkizun horretan, baterien biki digitalen arkitektura diseinatu eta baliozkotu da, eta serieko gelaxka-multzo baterako iragazki egokitzaileen saiakuntzak egin dira.\nKontsumo elektrifikatua kudeatzea\nArreta berezia ipini zaio ibilgailu elektrikoaren integrazio eta kudeaketari, eta, baliabide horrek zenbait karga-egoeratan eskain dezakeen malgutasuna ez ezik, haren ohiko eskaria ere ezaugarritu da.\nGaur egun, ibilgailu elektrikoak sarean duen inpaktua eta malgutasun-baliabideen dimentsionatze egokia aztertzen dihardute.\nMikrosareak digitalizatzea eta zerbitzu berritzaileak\nMikrosareetarako SCADA berri bati esker, datugune bat sortuko da hodeian, zerbitzu aurreratuak hedatzeko eta laborategietara urrutitik sartzeko. Orobat, TECNALIAren Sare Elektrikoetako Zibersegurtasun Laborategia osatuko du.\nJarduera horiek guztiak ENERISLA proiektuaren esparruan ari dira garatzen, zeina hirugarren eta azken urtean sarturik baitago jada.\nProiektu hori Cervera Bikaintasun Sareko ikerketa- eta berrikuntza-programak finantzatua da (CER-20191002 dirulaguntza). Egitasmo horretan, lau ikerketa-zentrok dihardute elkarrekin lanean sarean 2020tik 2022ra bitartean, ikerketa eta garapen teknologikoetan (CIRCE –koordinatzailea–, TECNALIA, CIDETEC eta CTIC).